text:
A Modimo o teng? A go na le bopaki ba boleng teng ba Modimo?
Potso: A Modimo o teng? A go na le bopaki ba boleng teng ba Modimo?
Karabo: Bolengteng ba Modimo bo ka se pakiwe kgotsa ba pakiwa. Bebele ya re re tshwanetse go amogela gre Modimo o teng: ‘Ntle le tumelo go thata go itumedisa Modimo, gonne botlhe ba batlang kwa go ena ba tshwanetse go dumela gore teng mme o tla lefa ba ba mmatlang ka nnete” (Baheberub 11:6). Fa Modimo o rata, o ne a ka tlhagelela mo lefatsheng go bontsha gore o teng, mme fa a ka dira jalo, go tla bo go se botlhokwa go nna le tumelo. “Jaanong Jesu a mmolelela, ‘gonne o mpone, o dumetse; go sego ba ba dumelang bas a mpona’” (Johane 20:29).
Se ga se re ga go na bopaki ba gore Modimo o teng. Bebele ya re, “Magodimo o supa bogolo ba Modimo; le ditiro tsa matsogo a gagwe. Letsatsi ka letsatsi di a bua, bosigo ka bosigo di tlhagisa kitso ya tsona. Ga gona puo kgotsa leleme la tsona le le sa utlwaleng. Lentswe la tsona le fitla mo lefatsheng mme mafoko kwa bofelong ba lefatshe” (Pesalome 19:1-4). Fa re leba dinaledi, re tlhaloganya bogolo ba lefatshe re bona bontle ba tlholego, bontle ba tlhabo ya letsatsi – tsotlhe tse di supa Modimo Mmopi. Fa se se sa lekana go na le bopaki gape mo dipelong tsa rona. Moekelesia 3:11 o re bolella gore, “…O beile gape bosakhutleng mo dipeloong tsa batho.” Kwa tengteng mo gare gar one, re itse gore go na le sengwe go feta lefatshe le, le mongwe yo o fetang lefatshe. Re ka nna ra ganela kitso mme Modimo e na o teng mo go rona. Le ntle le se, Bebele e re tsibosa gore go tla nne go nne le batho ba bat la ganetsang boleng teng ba Modimo: “Lesilo le tla re mo pelong ya lona, ‘Ga go na Modimo’” (Pesalome 14:1). Go tshwanetse ga bo gona le sengwe ka gonne batho ba dihisetori tse di farologaneng, ditso le di tlhabologo ba dumela mo Modimong o o mongwe fela.
Go tsenyeletsa mo dingangisanong tsa bebele ka ga boleng teng ba Modimo, go na le dingangisano tse dingwe. Santlha, go diriswa kgopolo ya Modimo go paka boleng teng ba gagwe. E simolola ka gore Modimo ke motho yo o mogolo go feta yo o ka mo naganang.” Go bo go ngangisanwa ka gore go nna teng go go golo go feta go sa nneng teng, ka jalo yo mogolo go feta o tshwanetse go nna teng, mme se se kgatlhanong le tlhaloso ya Modimo.
Sa bobedi, jaaka lefatsho le tlhagisa dilo tse di makatsakang tse go tshwanetse gab o go ne go na le Motlhodi wa tsona. Sekao, fa lefatshe le ka bo le le dimmaele di le lekgolo kgotsa go feta gaufi kgotsa kgakala, le ne le ka se kgone go neelana ka botshelo ka mokgwa o le dirang jaanong. Fa dielemente mo mowing di ka bo di farologane le ga jaana ka mokgwa mongwe fela, onnye sengwe le sengwe se se tshelang mo lefatsheng se ka bo se sule. The odds of a single protein molecule forming by chance is 1 in 10243 (that is a 10 followed by 243 zeros). A single cell is comprised of millions of protein molecules.
Ya boraro, sengwe le sengwe se na le tshimologo. Go tshwanetse ga bo go ne go na le sengwe se se tlhotlheledittseng sengwe le sengwe go nna teng. Jalo go tshwanetse ga nna le sengwe ‘se se sa tlhotlhelediwang’ go tlhola tlhotlheletso ya sengwe le sengwe. Selo se se sa tlhotlhelediwang se, ke Modimo.
Ya bone, e itsewe jaaka ngangisano ya votho. Setso sengwe le sengwe se na le molao. Mongwe le mongwe o itse se se siameng le se se sa siamang. Polao, maaka, go utswa le go tlhoka botho ga go a a mogelwa mo lefatsheng. E tswa kae kitso ya se se siameng le se se sa siamang fa e se mo Modimong o o Boitshepho?
Go tso tsotlhe tse, bebele e re bolelela gore batho bat la gana kitso yotlhe e ya Modimo mme ba ikgethele maaka. baroma 1:25 ya re, “Ba fetolelane maaka ka nnete ya Modimo, ba rapela mme ba bob a itirela dilo go na le go direla Modimo – yo o tlotlwang ka metlha. Amen.” Bebele gape ya re batho gab a na lebaka la go sa dumele mo Modimong: “ Gonne go tloga kwa tshimologong ya lefatshe boleng jwa Modimo – matla a gagwe a a senang bokhutlo le tlholego ya gagwe e bonagetse sentle mme e tlhalogantswe ka jalo motho ga a a lebaka lepe” (Baroma 1:20).
Batho ba rata go latola boleng teng ba Modimo ka bare ga gona bopaki le ka gore ga se saense. ” Neete ke gore fa ba amogela Modimo ban a le maikarabelo go ena mme ba tlhoka boitshwarelo go tswa mo go ena (Baroma 3:23, 6:23). Fa Modimo a le teng teng re tshwanela go arabela ditiro tsa rona mo go ena. Fa a seo, teng re ka nna re itirela sengwe fela se re se ratang re sa tshwenyege gore o tla re atlhola. Ke sona se batho botlhe ba bareng Modimo ga a teng ba itshwareletseng thata jana ka tumelo ya tshimologo ya tlholego – e ba neela tsela e nngwe ya go dumela mo Modimo Mmoping. Modimo o teng mme batho botlhe ba a itse. Lona lebaka le batho bas a batleng go dumela gore Modimo o teng ke lona tota la ngangisano ya boleng teng ba Modimo.
Re itse jang gore Modimo o teng? Jaaka bakeresete, re itse gore Modimo o teng ka fa re bua le ene letsatsi le letsatsi. Ga re mo utlwe a bua le rona, re kgomana le boteng ba gagwe, re kgomana le ketelelopele ya gagwe, re itse lerato la gagwe mme re eletsa mohau wa gagwe. Dilo di diragetse mo matshelong a rona tse re se nang tlhaloso ya tsona ntle le gore ke Modimo. Modimo o re diretse motlholo mme a re boloka a bo a fetola matshelo a rona mme re tshwanela go lemoga le go mmokela bolengteng ba gagwe. Ga go sepe se se ka thibelang go motho go amogela see. Kwa bokhutlong, boleng teng ba Modimo bo tshwanetse go amogelwa ka tumelo (Baheberu 11:6). Go tshepa Modimo ga se go tlolela mo lefifi; ke kgato mo kamoreng e e nang le lesedi e batho ba setseng ba eme teng.
Boela kwa tsebebg ya fa gae ya Setswana
A Modimo o teng? A go na le bopaki ba boleng teng ba Modimo?


c: text/html

text:
Stories
Mpho ya ga Sisanda
Letsatsi le letsatsi fa Sisanda wa dingwaga tse robedi a fitlha kwa gae go tswa sekolong, o fetola diaparo tsa gagwe tsa sekolo a apara tsa mo gae, o ja dijotshegare tsa gagwe le go tshameka motshameko wa morabaraba le ntatemogolo wa gagwe. Ba itumelela thata go fofisa “dikgomo” tsa bone mo botong moo a sa batleng go emisa. Mme o mo gopotsa gore o batla go nna motsamaisi wa banka letsatsi lengwe fa a gola.
“O tla dira seo jang fa o sa ye kwa sekolong se segolo?” ga botsa ntatemogolo wa gagwe a dira motlae.
Sisanda o itshegela fela. “Ke tlaa ya kwa sekolong se segolo le kwa yunibesithing. Ke sone se ke dirang ka natla kwa sekolong!”
Sisanda o moleele thata go fetisa bana ba dingwaga tsa gagwe – o gotsitse rragwe. Sefatlhego sa gagwe se se kgolokwe le monyenyo o montle ke tsa ga mmagwe. Batsadi ba gagwe ka bobedi ba tsoga mo mosong thata letsatsi le letsatsi go ya tirong kwa lefelong le le gaufi la bosireletso jwa diphologolo. Ka nako e Sisanda le ditsala tsa gagwe ba simololang kwa sekolong, go setse go goroga dibese tse di tletseng ka bajanala go tla go bona diphologolo tse di kgatlhisang tsa Afrika.
Ka letsatsi la gagwe la botsalo le le fetileng, Sisanda o ne a amogela mpho e kgethegileng – batsadi ba gagwe ba mo neela tetla ya go tshwarela moletlo kwa lefelong la bosireletso jwa diphologolo. Dithutlwa tse di kwa lefelong la bosireletso jwa diphologolo di ne di šwegašwega go bona setlhopha se sa batho. Di ne tsa otlolola dithamo tsa tsone tse di telele go nna le pono e e gaisang ya moletlo e bile di ne di bonala e kete di batla lenathwana la kuku ya gagwe ya letsatsi la matsalo! Sisanda o ne a rata dithutlwa. Diphologo tsotlhe di ne di kgethegile mo go ene, mme fela e ne e le dithutlwa tse di itidimaletseng tse di bonolo tse a neng a di rata thata. O ne a ka tlhola letsatsi lotlhe a di lebeletse.
Ka Labotlhano mongwe, rragwe Sisanda o ne a tla gae e sale gale go tswa tirong. O ne a lebega a hutsafetse thata.
“Molato ke eng, Rra?” go ne ga botsa Sisanda.
“Gompieno motshitshi wa dinotshe o lomile mme thutlwa,” go ne ga tlhalosa rragwe Sisanda. “Tlhogo ya gagwe e ne e rurugile thata ka ntlha ya mabolela a otlhe moo matlho a gagwe a mantle a neng a tswalegile. Re lekile ka gotlhe go mo thusa, mme fela go ne go sa thuse sepe – o ne a tlhokafala. Se se botlhoko thata go di gaisa ke gore o ne a na le namane e nnye e e sa ntseng e mo tlhoka.”
“Ao nnyaa tlhe!” ga rialo Sisanda a simolola go lela. “Ke eletsa e kare go ka bo go na le sengwe se nka se dirang. Ngwana thutlwa o tshwanetse a bo a lela fela jaaka nna.”
Sisanda o ne a lela a bo a lela. Mmagwe o ne a leka go mo gomotsa. O ne a ba a mmuisetsa leinane le lengwe gape ka nako ya go robala go mo thusa go lebala gore o ne a utlwela ngwana thutlwa botlhoko thata go le kana kang. Kwa bokhutlong, Sisanda o ne a thulametswia ke go utlwa lentswe la ga mmagwe.
Mo mosong o o latelang Sisanda o ne a tsoga a na le kakanyo!
“A nka tla le wena kwa tirong gompieno?” o ne a botsa rragwe. “Ke na le mpho e ke e tshwaretseng ngwana thutlwa.”
Batsadi ba gagwe ba ne ba lebana, ba nyenya mme ba re, “Ee, go siame o ka tla le rona.”
E ne e le letsatsi le le bothito mme go na le maru mo loaping. Sengwe le sengwe mo lefelong la bosireletso jwa diphologolo se ne se lebega se sisibetse ka tsela e e sa tlwaelegang.
“Ke nagana gore letsatsi ga le phatsime gompieno gonne le hutsafaditswe ke ngwana thutlwa,” ga rialo Sisanda.
Tlou e kgolo e ne ya leba balelapa fa ba feta ka tsela. “Ka gongwe o ipotsa gore ke goreng mosetsana yo monnye a ya tirong le batsadi ba gagwe,” ga rialo mmagwe Sisanda.
Sisanda o ne a dumela ka tlhogo. “O tlile go makala fa a lemoga lebaka,” o ne a akanya jalo.
Ba ne ba fitlhela ngwana thutlwa a eme a le nosi. Thamo ya gagwe e telele e bile e le tshesane e ne ya obega mme matlho a gagwe a magolo a masetlha a ne a lebega a le bodutu. Sisanda o ne a emela gaufi le ene ka moo a ka kgonang ka teng. O ne a bula kgetsana ya gagwe e nnye mme a ntsha buka. Mme, se se neng sa makatsa batsadi ba gagwe, o ne a simolola go buisetsa ngwana thutlwa. O ne a retolola tlhogo ya gagwe kwa ntlheng ya lentswe la gagwe mme a reetsa jaaka e kete o tlhaloganya lefoko lengwe le lengwe. La ntlha, batsadi ba ga Sisanda ba ne ba nagana gore go buisetsa thutlwa ke selo se se sa tlwaelegang, mme ba ne ba fetola megopolo ya bone fa ba bona ka moo a neng a bontsha a se na letsapa ka gone – matlho a gagwe a a bonolo a lebeletse Sisanda.
“Leinane la me le dirile gore a ikutlwe botoka”, Sisanda o ne a bolelela ntatemogolo wa gagwe fa a fitlha kwa gae.
Sisanda o ne a etela thutlwanyana gantsi mo motshegareng le ka malatsi a mafelo a beke. Mme nako le nako fa a ya kwa teng, o ne a tsaya leinane le lengwe go le aroganya le ene. Ditsala tse pedi tse dintšhwa di ne di bonala di itumetse fa di le mmogo moo bajanala ba ba fetang ka tsela ba neng ba ba tsaya dinepe.
Ka iketlo ngwana thutlwa o ne a tia. Batho ba kwa lefelong la bosireletso jwa diphologolo ba ne ba mo tlhokomela sentle mme lerato lotlhe le a neng a le bona go tswa mo tsaleng ya gagwe e ntšhwa, e bong Sisanda, le ne le dira dikgakgamatso.
Ka letsatsi le lengwe motsamaisi wa lefelo la bosireletso jwa diphologolo o ne a kopa Sisanda go neela tsala ya gagwe e ntšhwa leina.
“Ke nagana gore Thokozani ke leina le le siameng,” ga rialo Sisanda.
Letsatsi le le latelang motsamaisi wa lefelo la bosireletso jwa diphologolo o ne a leletsa morutabana wa ga Sisanda mogala. O ne a laletsa barutwana botlhe ba mophato wa ga Sisanda go tla le go kopana le Thokozani. Thutlwa e ntle e ne e godile e le telelenyana mme e tiile thata mo dikgweding tse tharo fa e sale go tloga ka leeto la ntlha la ga Sisanda.
Ka letsatsi la leeto, bana ba le someamane ba Kereite 3 ba ne ba letile ka tlhoafalo gore diheke tsa lefelo la bosireletso jwa diphologolo di bulwe. Morago Sisanda o ne a ba etelela botlhe kwa pele ka boipelo go ba isa kwa go Thokozani. Bana ba bangwe ba ne ba leba thutlwa e telele ka kgakgamalo. Ba bangwe ba ne ba tshegatshega ka letshogo. Morutabana wa bone, Mme Khanyile, o ne a nyenya fela.
“Tsala ya gago e ntle, Sisanda. O ntse o le bonojana mo go ene,” o ne a bua ka bonolo.
“Leina la gagwe ke mang?” go ne ga botsa mongwe wa basimane.
“Thokozani,” ga araba Sisanda.
“Thokozani e raya ‘boitumelo’,” ga tlhalosa Mme Khanyile.
Bana ba ne ba dula mo fatshe le go reetsa fa Sisanda a buisa leinane le a neng a le buisetsa Thokozani ka letsatsi le ba kopaneng la ntlha ka lone. Motsamaisi wa lefelo la bosireletso jwa diphologolo o ne a tsaya dinepe. Bajanala bangwe ba ba neng ba feta ka tsela le bone ba ne ba tsaya dinepe. Le motsayadinepe go tswa kwa lekwalodikgannyeng la selegae o ne a tsaya dinepe. O ne a solofetsa gore senepe sa bone se tlaa tlhagelela mo lekwalodikgannyeng mo nakong e e sa fediseng pelo. Mongwe le mongwe o ne a duduetsa.
A mpho e ntle! Go buisa go fodisa tsala.

robotstxt: allowed

filter: keep


text:
Wikipedia:Introduction
Amogelesega mo Wikipedia, tirisanyommogo e maikaelelo a yone e leng go leka go ensaeklopidia ka diteme tsa mafatshe a a farologanyeng, mme ebile e sa sokamela ka letlhakoreng lepe e bile e dirisiwa ke mongwe le mongwe mo interneteng mahala. Wikipedia ga e duelelwe, e bile e ka dirisiwa go batla tlhaloso ya sepe fela kgotsa go tsenya sengwe, le go baakanya tse di setseng di tsentswe. Ka gore mongwe le mongwe o kgone go tsenya se a se batlang, Wikipedia ga e kake ya tshepisa ka gore se o tla se filthelang fa ke boammaaruri jo bo tletseng. O ka lekeletsa ka Sandbox. Tswana Wikipedia e, e na le di article di le 495. Go tsaya malebane go bona gore o ka kwala eng, o ka tlhola gore batho ba kopile eng.


text:
TSWANA: Baebele e e Boitshepo 1908
Exodus (Ekesodo) 20:3-17
3 “O se ka wa nna le medimo epe e sele fa e se nna.
4 “O se ka wa itirela setshwantsho sepe se se setilweng, le fa e le setshwano sa sebopego sepe se se kwa legodimong kwa godimo, le fa e le sa se se mo lefatsheng kwa tlase, le fa e le sa se se mo metsing a a kwa tlase ga lefatshe.
5 O se ka wa di ikobela le fa e le go di direla; gonne Nna, Jehofa Modimo wa gago, ke Modimo o o lefufa, yo ke beletsang bana tshiamololo ya borraabo, go ya kokomaneng ya boraro le ya bone ya ba ba nkilang;
6 mme ba makgolokgolo ba bone ba ba nthatang, ba tshegetsa ditaolo tsa me, ke ba supetse boutlwelo botlhoko.
7 “O se ka wa umakela leina la ga Jehofa Modimo wa gago lefela; gonne ene yo o umakelang leina la gagwe lefela, Jehofa ga a ketla a mo kaya a se na molato.
8 “Gakologelwa letsatsi la Sabata go le itshepisa.
9 O dire o bo o swetse tiro yotlhe ya gago ka malatsi a le marataro;
10 mme letsatsi la bosupa ke Sabata wa ga Jehofa Modimo wa gago; o se ka wa dira tiro epe ka lone, wena, le fa e le morwao, le fa e le morwadio, le fa e le motlhanka wa gago, le fa e le lelata la gago, le fa e le dikgomo tsa gago, le fa e le moeng wa gago yo o mo teng ga dikgoro tsa gago.
11 Gonne Jehofa o dirile legodimo le lefatshe le lewatle le tsotlhe tse di mo go lone ka malatsi a le marataro, mme a ikhutsa ka letsatsi la bosupa; ke gone ka moo Jehofa o ne a segofatsa letsatsi la bosupa, a le itshepisa.
12 “Tlotla rraago le mmaago, gore malatsi a gago a nne maleele mo lefatsheng le Jehofa Modimo wa gago o le go nayang.
13 “O se ka wa bolaya motho.
14 “O se ka wa dira boaka.
15 “O se ka wa utswa.
16 “O se ka wa supa maaka ka ga mongwe ka wena.
17 “O se ka wa eletsa ntlo ya mongwe ka wena, o se ka wa eletsa mosadi wa mongwe ka wena, le fa e le motlhanka wa gagwe, le fa e le lelata la gagwe, le fa e le kgomo ya gagwe, le fa e le esela ya gagwe, le fa e le sepe se e leng sa mongwe ka wena.”


text:
Motsana wa Mookane
Mookane ke motse o o mo kgaolong ya legare mo Botswana. Motse o o sekgele sa dikilomitara di le lekgolo le masome a matlhano go tswa Bokone-botlhaba jwa toropo kgolo Gaborone, e bile motse o o nale dikolo tse di potlana le tse digolwane gammogo le kokelwana. Mookane ke motse o dikaganyeditsweng ke metse e tshwanang le Dibete, Mmaphashalala le Phala Road. Ka ngwaga wa 2001 palo ya batho e ne ele 2,297.
Contents
Mokhanselara o ikuela mo pusong[baakanya | edit source]
Mokhanselara wa Mookane Rre Timothy Mmopi a re o kopa gore puso e bee letlhoko la tsela kwa motseng wa bone kwa pele ka jaana e ka tokafatsa kanamiso ditirelo kwa motseng wa bone.Rre Mmopi o buile mafoko a kwa phuthegong ya Kgotla e e neng e biditswe ke Tona wa botshogo Rre DR Rev John Seakgosing kwa Mookane ka Labobedi.Mokhanselara a re o kopa tona go ema nokeng tona wa dipalamo le ditlhaeletsano Rre Frank Ramsden le Mopalamente wa Mahalapye botlhaba Mmaetsho Botlogile Tshireletso fa ba bua ka letlhoko la tsela eo kwa Palamenteng.O ne a tswelela ka go tlhalosa gore tsela e tlhokafala thata kwa motseng wa bone ka jaana metse e e gaufi e tsaya dithuso le ditlamelo tsedingwe kwa go bone mme tsela e ka khutshwafatsa mosepele o batho ba o tsayang fa ba tla kwa motseng wa bone.A re metse e tshwana le Mmaphashalala, Dovedale le Poloka e tsaya ditlamelo di tshwana le tsa botsogo kwa go bone mme a tlhalosa fa tsela e ka thusa gore batho ba kgone go fefosa dithuso bogolo jang ka motse wa Mookane le one o tsaya ditlamelo kwa Mahalapye.
Mmopi o ne a tswelela ka go tlhalosa fa ditsela tsa motse wa bone di sa siama mme a tlatsa ka gore matshelo a balwetse le bomme ba ba itsholofetseng a mo diphatseng bogolo jang fa go tlhokafala gore molwetse a fefosediwe kwa sepateleng.Tsela ya rona e dikhuti tse di ka nnang tsa tsosetsa bangwe ditlhabi kana tsa gakaletsa balwetse ditlhabi.Mokhanselara o ne a tlhalosa fa go tlhokafala ga sekontere go baya motse wa bone ka fa mosing fa go tla mo dipalamong tsa sechaba ka jaana ba ba nang le keletso ya go simolola kgwebo eo ba felela ba tlogela ka jaana ba sa dire dipoelo tsa sepe ka tsela e felela e senya dipalamo tsa bone.Le fa go ntse jalo Mmopi o ne a kopa tona ya botsogo gore e re nako e itsholelo e tokafalang tsela ya motse wa bone e nne nngwe ya dilo tse di tlaa fiwang maemo a ntlha.
Barutabana ba amogela Kopo[baakanya | edit source]
Barutabana ba dikole tse dikgolwane mo kgaolong potlana ya Mahalapye, ba amogetse kopo ya lephata la thuto ya go ruta baithuti ba dikole tseo morago ga dinako tsa tiro le ka mahelo a beke.Barutabana ba dirile tumelano e mo bekeng e e fetileng, e le tsela nngwe ya go diragatsa kopo ya lephata la thuto ya go ruta bana morago ga dinako tsa tiro le ka mafelo a beke go emisetsa dinako tse bana ba neng ba sa rutwe ka tsone ka ntlha ya ngalo ditiro ya badirelapuso e e neng ya goga dikgwedi tse pedi.Megokgo ya dikole tseo, e e akaretsang mothusa mogokgo wa sekole sa Shoshong Senior Secondary Rre Bremer Mapii, mogokgo wa sekole sa Mookane Community Junior Secondary Rre Solomon Setswe le mogokgo wa sekole sa Sefhare Community Junior Secondary Mme Lesedi Gaotingwe ba re ba dumelane go ruta bana go tloga metsotso e le masome a mararo go tlogela nako ya bone mo tshokologong go tsena metsotso e le masome a mararo go tlogela nako ya botlhano mo maitseboeng.Rre Bremer le Rre Setswe gammogo le Mme Gaotingwe ba re ka ntlha ya tumelano ya barutabana le lephata la thuto, ba na le tsholofelo ya gore baithuti ba mophato wa boraro le wa botlhano ba tlaa kgona go kwala ditlhatlhobo tsa bone ka tshosologo ka jaana ba tlaa bo ba rutilwe le dithuto tse di neng di saletse kwa morago.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 23°41′15″S 26°39′41″E / 23.68750°S 26.66139°E


text:
Bokhutlo jwa polelo
Bokhutlo jwa polelo bo tshwana le pheleletso ya mosepele o o ka tsewang ke motho go tswa mo lefelong le a le itseng go ya kwa go le a sa le itseng. Ke karolo ya polelo e e leng gore fa e kwadilwe ka fa tshwanelong mmadi o wela sentle a bo a ikutlwe a gorogile kwa a yang teng. Bokhutlo jwa polelo fa bo sa kwalega sentle mmadi o ka sala a kokobetse fela a sa utlwa moaletsa kana thitokgang ya polelo.
Mosola wa Bokhutlo jwa Polelo
Mokwadi wa polelo o kwala bokhutlo morago ga ditemana tsotlhe tsa polelo go konela se polelo e itebagantseng le sone. Ka jalo, bokhutlo ke temana e e gatelelang bokao jwa dintlhakgolo tsa polelo. Ka dinako tsotlhe mokwadi o tlhomamisa gore bokhutlo bo nyalana le setlhogo le dikarolo tsotlhe tsa polelo gore bo se ka jwa nna jaaka e kare ke matseno a polelo e nngwe gape. Se se raya gore bokhutlo ga bo tle ka kgang epe e e seyong mo polelong ka go bo dintlha tsa teng ga di ka ke tsa atolosiwa gope.
Dinako tse dingwe fa mmadi a sena go bala setlhogo sa polelo o tabogela kwa bokhutlong jwa yone, e le tsela nngwe ya go tlhola gore polelo e a e balang e wela jang, mme fa bokhutlo jwa polelo bo ka ngoka mmadi mmadi o ka boela kwa morago go simolola polelo a bo a e feleletsa. Ka mo go ntseng jalo, gore polelo e nne monate, mokwadi o kwala bokhutlo jo bo gapang maikutlo a mmadi.
Fa e le gore setlhogo sa polelo ke sa ngangisano mme mokwadi a tshwanetse go tsaya letlhakore, mokwadi o tlaa leka go dira gore fa mmadi a tsena kwa bokhutlong a bo a le moono mongwefela le maikutlo a mokwadi, kana bogolo a bo a dumela gore se se kwadilweng sone, se ntse jalo le fa a sa dumalane le letlhakore la mokwadi.
Thulaganyo ya Bokhutlo jwa Polelo
Bokhutlo jwa polelo bo bokhutshwane. Bo bereka jaaka tshoboko ya polelo, gape bo agiwa ka diele tse di latelang:
- Seele sa tlhogo se se sobokang thitokgang ya polelo
- Seele kana diele tse di konelang ka go soboka ntlhakgolo ya polelo
- Seele kana diele tse di garelang ka boripana dintlha tsa botlhokwa mo polelong
- Seele se se se rotloetsang gore kgato e tsewe go tokafatsa seemo, fa e le gore polelo ke ka ga seemo se se sa itumediseng jaaka kgotlelego ya tikologo.
Neelano e botlhokwa thata mo dieleng tse di mo bokhutlong le mo polelong yotlhe ka kakaretso. Seele sa ntlha se ka simolola se re,
Jaaka go setse go nankotswe . . .
Polelo e e senang bokhutlo ke polelo e e sa felelang. Ka jalo, go botlhokwa gore mokwadi a tlhomamise gore bokhutlo jwa polelo ya gagwe bo rulagantswe sentle gore bo ngoke mmadi, a sale a natefeletswe ke polelo e a e badileng. Bokhutlo bo soboka bokao jwa polelo ka go garela kgangkgolo ya yone.


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Mametlelelo 6: Dithulaganyo tsa Kgabaganyo
[Mametlelelo 6 e tlhabolotswe ke k. 20 ya Molaotheo Tlhabololo wa Ntlha wa Molao wa 1997, ke k. 5 ya Molaotheo Tlhabololo wa Bobedi wa Molao wa 1998 le ke k.20 ya Molaotheo Tlhabololo wa Boratari wa Molao wa 2001.]
1. Dithanolo
Mo Mametlelelong e, ntle le fa go sa nyalane le bokao –
“Nagalegae” e bolela karolo ya Rephaboliki eo, pele ga Molaotheo wa pele o simolola go dirisiwa, e neng e kaiwa, go ya ka molao wa maloba wa Aforika Borwa, jaaka e e ikemetseng kgotsa e e ipusang;
“Molaotheo o mošwa” bolelela Molaotheo wa Rephaboliki ya Aforika Borwa wa 1996;
“Thulaganyo Taolo ya Maloba” e bolela melao e e neng ya gatisiwa le go dirisiwa pele ga Molaotheo wa pele;
“Molaotheo wa pele” e bolela Molaotheo wa pele wa Rephaboliki ya Aforika Borwa wa 1993 (Molao 200 wa 1993).
2. Tsweletso ya molao o o leng teng
- Melao yotlhe e e neng e dirisiwa fa Molaotheo o mošwa o tsena tirisong, e tla tswelela go nna mo tirisong, go ya ka –
- tlhabololo nngwe le nngwe kgotsa go phimolwa gotlhelele; le
- kgolagano le Molaotheo o mošwa.
- Molao wa pele o tswelelang go diriswa go ya ka tematlaleletso (1) –
- ga o na tiriso ya kakaretso, go dikgaolo kgotsa ka mokgwa mongwe go feta eo, e neng e nale yona pele Molaotheo wa maloba o tsengwa tirisong, ntle le fa o tlhabolotswe go nna le matla a kakaretso; le
- o tswelela pele go diriswa ke bothati jo bo neng bo o dirisa fa Molaotheo o mošwa o tsena tirisong, go ya ka Molaotheo o mošwa.
3. Tlhaloso ya molao o o leng teng
- Ntle le fa go sa tsamaelaneng le bokao kgotsa go se maleba, taelo ka ga molao mongwe le mongwe yo o neng o dirisiwa fa Molaotheo o mošwa o tsena taolong –
- tebang le Rephaboliki ya Aforika Borwa kgotsa naga legae (ntle le fa e ama tikologo e ya sedika) e tshwanetse go tsewa jaaka taelo e bolelang ka gaRephaboliki ya Aforika Borwa go ya ka Molaotheo o mošwa;
- tebang le Palamente, Ntlokokoano Bosetšhaba, kgotsa Senoto, e tshwanetse go tsewa jaaka taelo e bolelang ka ga Palamente, Ntlokokoano Bosetšhaba kgotsa Khansele ya Bosetšhaba ya diporofense go ya ka Molaotheo o mošwa;
- tebang le Moporesidente, Motlatsa Moporesidente, Tona, Motlatsa Tona kgotsa Kabinete, e tshwanetse go tsewa jaaka e bolelang ka ga moporesidente, Motlatsa Moporesidente, Tona, Motlatsa Tona kgotsa Kabinete go ya ka Molaotheo mošwa, go ikaegilwe ka temana 9 ya Mametlelelo eno;
- tebang le Moporesidente, ya Senoto, e tshwanetse go tsewa jaaka e bolelang ka ga Modulasetulo wa Khuduthamaga Bosetšhaba ya Diporofense;
- tebang le kgotlapeomolao ya Porofense, Tonakgolo, Khuduthamaga ya Khansele kgotsa leloko la Khuduthamaga ya Khansele ya Porofense, e tshwanetse go tsewa jaaka e bolelang ka ga kgotlapeomolao ya Porofense, Tonakgolo, Khuduthamaga ya Khansele kgotsa leloko la Khuduthamaga phetisi go ya ka Molaotheo o mošwa, karolotlaleletso 12 ya Mametlelelo e; kgotsa
- tebang le puo ya semmuso kgotsa dipuo, e tshwanetse go tsewa fa e bolela e nngwe ya dipuo tsa semmuso go ya ka molaotheo o mošwa.
- Ntle le fa go sa tsamaelane le bokao kgotsa go se maleba, taelo ya molao wa maloba e e sa ntse e setse –
- tebang le Palamente, kgotla ya Palamente, kgotsa Ntlokokoano Khuduthamaga ya theomelao kgotsa karolo ya Rephaboliki kgotsa nagalegae,e tshwanetse go tsewa fa e bolela –
- Palamente go ya ka Molaotheo o mošwa, fa taelo ya molao o, e abilwe kgotsa e rebotswe go ya ka Molaotheo wa pele kgotsa Mametlelelo eno, go Khuduthamaga ya bosetšhaba; kgotsa
- Kgotlapeomelao ya Porofense, fa taolo ya molao o, e abilwe kgotsa e rebotswe go ya ka Molaotheo wa pele kgotsa Mametlelelo e, go Khuduthamaga ya Porofense.
- tebang le Moporesidente wa Naga, Tonakgolo, Motsamaisi kgotsa Mokhuduthamaga-mogolo mongwe, Kabinete, Khansele ya ditona kgotsa Khansele ya Khuduthamaga ya Rephaboliki kgotsa ya nagalegae, e tshwanetse go tsewa fa e bolela –
- Moporesidente go ya ka Molaotheo o mošwa, fa taolo ya molao o, e abetswe Khuduthamaga ya bosetšhaba go ya ka Molaotheo wa pele kgotsa go ya ka Mametlelelo e; kgotsa
- Tonakgolo ya Porofense go ya ka Molaotheo o mošwa, fa taelo ya molao o, e abetswe Khuduthamaga ya Porofense, go ya ka Molaotheo.
4. Ntlokokoano Bosetšhaba
- Mongwe le mongwe yo e neng e le leloko, kgotsa mongwe wa batsamaisi ba Ntlokokoano Bosetšhaba fa Molaotheo o mošwa o tsena mo taolong, o tla nna leloko kgotsa mongwe wa batsamaisi ba Kokoano Bosetšhaba go ya ka Molaotheo o mošwa, e bile o tla nna mo tirisong go ya ka Molaotheo mošwa.
- Go ya ka tlhaloso ya tematlaleletso (1), Ntlokokoano Bosetšhaba e tshwanetse go tsewa jaaka ekare e tlhomilwe go ya ka Molaotheo o mošwa go fitlha ka 30 Moranang, 1999.
- Go ya karolo 49(4) ya Molaotheo o mošwa, Ntlokokoano Bosetšhaba e bopilwe ka maloko a le 400 boemong jwa paka ya yona, e e khutlang ka 30 Moranang 1999.
- Melawana le ditaolo tsa Ntlokokoano Bosetšhaba tse di dirisiwang fa Molaotheo o mošwa o tsena mo tirisong, di tla tswelela go dirisiwa ntle le fa di ka tlhabololwa kgotsa tsa phimolwa.
5. Tiro ya Palamente e e sa fediwang
- Tiro nngwe le nngwe ya Ntlokokoano Bosetšhaba e e sa fediwang fa Molaotheo o mošwa o tsena tirisong e tshwanetse go tsweletswa go ya ka Molaotheo o mošwa.
- Tiro nngwe le nngwe ya Senoto e e sa fediwang fa Molaotheo o mošwa o tsena tirisong e tshwanetse go fitisetswa go Khansele ya Bosetšhaba ya Diporofense go tsweletswa ke Khansele go ya ka Molaotheo o mošwa.
6. Ditlhopho tsa Kokoano Bosetšhaba
- Ga go ditlhopho tsa Ntlokokoano Bosetšhaba tse di tla tshwarwang pele ga 30 Moranang, 1999 ntle le fa Ntlokokoano Bosetšhaba e phatlaladitswe go ya ka karolo 50(2) ya Molaotheo o mošwa, morago ga godiriwa ga tshitshinyo ya go tlhoka boikanyego go Moporesidente go ya ka karolo 102(2) ya Molaotheo o mošwa.
- karolo 50(1) ya Molaotheo o mošwa e kgaphelwa thoko go fitlhela ka 30 Moranang, 1999.
- Le fa Molaotheo wa pele o phimotswe, Mametlelelo 2 ya Molaotheo o, jaaka o tlhabolotswe ka Tlaletso A mo Mametlelelong eno, o ama –
- ditlhopho tsa ntlha tsa Ntlokokoano Bosetšhaba go ya ka Molaotheo o mošwa;
- go latlhegelwa ke boloko jwa Ntlokokoano go ka ka mabaka ntle le a a tlhalositsweng mo karolo ya 47(3) ya Molaotheo o mošwa; le
- go tlatswa ga diphatlhatiro tsa Ntlokokoano, le tlaleletso, tshekatsheko, le tiriso ya manaane a maina a makoko a sepolotiki, go tlatsa diphatlhatiro, go emela ditlhopho tsa bobedi tsa Ntlokokoano go ya ka Molaotheo o mošwa.
- Karolo 47(4) ya Molaotheo o mošwa e kgaphelwa thoko go fitlhela ditlhopho tsa bobedi tsa Ntlokokoano Bosetšhaba go ya ka Molaotheo o mošwa.
7. Khansele ya Bosetšhaba ya Diporofense
- Boemong jwa nako e e felang ka bonako, pele ga kopano ya ntlha ya kgotlapeomolao ya Porofense, e e tshwariwang fela morago ga ditlhopho tsa yona tsa ntlha go ya ka Molaotheo o mošwa –
- selekanyo sa baemedi ba makoko a sepolotiki mo Khansele Bosetšhaba ya Diporofense e tshwanetse go tshwana le selekanyo se se dirisitsweng gotlhopha kemedi ya maloko a le (10) lesome ya basenoto, ba batlhophilweng go ya ka karolo 48 ya Molaotheo wa pele; le
-
kabo ya baemedi ba leruri le baemedi ba ba kgethegileng ba makoko a a emetsweng mo kgotlapeomolao wa diporofense bo ntse jaana:
- Lekoko le le emetsweng mo go Kgotlapeomelao ya Porofense le –
- tshwanetse go supa baemedi ba leruri go tswa go ba e neng e le maloko a Senoto fa Molaotheo o mošwa o tsena mo taolong, ba bile ba ikemiseditse go nna baemedi ba leruri; le
- ka go tlhopa batho ba bangwe go nna baemedi ba leruri fa go se ope wa basenatoro kgotsa palo e e sa lekaneng e sa ikemisetsa.
- Kgotlapeomelao ya Porofense e tshwanetse go supa baemedi ba leruri go ya ka tekanyetso ya makoko a emetsweng.
- Ditematlaleletso (2) le (3) di dira fela mo go tlhongweng ga ntlha ga baemedi ba leruri ba Khansele ya Bosetšhaba ya Diporofense.
- Karolo 62(1) ya Molaotheo mošwa ga e amane le go supiwa le go tlhongwa ga Basenatoro jaaka baemedi ba leruri go ya ka karolo e.
- Melawana le ditaolo tsa Senoto tse di dirisiwang fa Molaotheo o Mošwa o tsena mo taolong, di tshwanetse go dirisiwa mo mererong ya Khuduthamaga ya Bosetšhaba go ya ka fa di ka dirisiwang, go fitlha di tlhabololwa kgotsa di phimolwa.
8. Ba ba kileng ba nna Basenatoro
- Yo o kileng a nna mosenatoro a bile a se mo boemeding ba Khuduthamaga ya Bosetšhaba ya Diporofense, o tshwanetse go nna leloko la kgotlatheomelao ya Porofense e a neng a e emetse jaaka mosenatoro go ya ka karolo 48 ya Molaotheo wa pele.
- Fa mosenatoro a itlhophela go se nne leloko la kgotlapeomolao ya Porofense, o tla tsewa gore o rotse tiro jaaka mosenatoro letsatsi pele ga Molaotheo o mošwa o tsena taolong.
- Tuelo, ditetlo le ditshiamelo tsa yo a neng a le mosenatoro mme a tlhomilwe jaaka moemedi wa leruri kgotsa e le leloko la Kgotlatheomelao ya Porofense, ga di a tshwanela go fokotswa ka gope fa a tsena tirong e.
9. Khuduthamaga ya Bosetšhaba
- Mongwe le mongwe yo o neng a le Moporesidente, Motlatsa Moporesidente, Tona kgotsa Motlatsa Tona go ya ka Molaotheo wa pele, o tsweletsa ka maemo a a jaana fa Molaotheo o mošwa o tsena mo taolong, go dumelelang le karolwana(2) ya Molaotheo mošwa.
- Go fitlha ka 30 Moranang, 1999, dikarolo 84, 89, 90, 91, 93 le 96 tsa Molaotheo o Mošwa, di tshwanetse go tsewa le go utlwisiswa jaaka di tlhagelela mo Tlaleletsong B ya Mametlelelo e.
- Karolwana(2) ga e thibele Tona e e neng e le mosenatoro fa Molaotheo o mošwa o tsena taolong go tsweletsa go nna Tona, jaaka go tlhagisitswe mo karolo 91(1)(a) ya Molaotheo o Mošwa, go ya ka fa karolo e e beilweng ke Tlaleletso B.
10. Dikgotlatheomelao tsa Diporofense
- Mongwe le mongwe yo e neng e le leloko kgotsa mongwe wa Batsamaisi ba Kgotlapeomelao fa Porofense ya Molaotheo o mošwa o tsena mo taolong, o tla tswelela go nna leloko kgotsa mongwe wa batsamaisi ba Kgotlapeomolao ya Porofense go ya ka Molaotheo o mošwa, mme a tsweletsapele tiro ya gagwe ya boloko kgotsa botsamaisi go ya ka Molaotheo o mošwa le Molaotheo wa Porofense o o ka tlhangwang.
- Kgotlapeomolao ya Porofense e e tlhamilweng go ya ka karolwana(1) e tshwanetse go kaiwa jaaka e e tlhophilweng ka Molaotheo o mošwa go fitlhelela ka 30 Moranang 1999 fa letlha la yona le khutla.
- Go fitlha bokhutlo jwa paka ya yona e e khutlang ka 30 Moranang 1999, le go ya ka karolo 108(4), kgotlatheomelao ya Porofense e tla botšwa ke palo e e akaretsang maloko a kgotlapeomolao ya Porofense go ya ka Molaotheo wa pele le palo ya basenatoro ba ba fetogileng maloko a kgotlapeomolao ya Porofense go ya ka karolwana 8 ya Mametlelelo e.
- Melawana le ditaolo tsa kgotlapeomelao ya Porofense, tse di neng di dirisiwa fa Molaotheo o mošwa o tsena mo taolong, di tswelela go dirisiwa, ntle le fa di ka tlhabololwa kgotsa tsa fetolwa.
11. Ditlhopho tsa Dikgotlapeomolao tsa Diporofense
- Le fa Molaotheo wa pele o phimotswe, Mametlelelo 2 ya Molaotheo oo, jaaka e tlhabolotswe ka Tlaleletso A mo Mametlelelong e, e a dira –
- go ditlhopho tsa ntlha tsa kgotlapeomolao ya Porofense go ya ka Molaotheo o mošwa;
- go latlhegelwa ke boloko ba kgotlapeomolao ka mabaka mangwe ntle le a a neetsweng go karolo 106(3) ya Molaotheo o mošwa; le
- go thiba diphatlatiro tsa kgotlapeomolao, go emisetsa, go boeletsa le go dirisa manaane a maina a makoko go thiba diphatlhatiro, go fitlhelela ka nako ya ditlhopho tsa bobedi tsa kgotlapeomolao go ya ka Molaotheo o mošwa.
- Karolo 106(4) ya Molaotheo o mošwa e emisitswe nakonyana tebang le kgotlapeomolao ya Porofense go fitlha nako ya ditlhopho tsa bobedi go ya ka Molaotheo o mošwa.
12. Dikhuduthamaga tsa Diporofense
- Mongwe le mongwe yo e neng e le Tonakgolo kgotsa leloko la khuduthamaga ya Porofense fa Molaotheo o mošwa o tsena mo tirisong/taolong, o tla tswelela ka maemo a, go ya ka Molaotheo o mošwa le fa e le Molaotheo mongwe le mongwe wa Porofense, o o ka tlhomiwang, go ikaegilwe ka tematlaleletso (2).
- Go fitlhelela fa Tonakgolo e e tlhophilweng ka ditlhopho tsa pele tsa kgotlatheomelao ya Porofense, go ya ka Molaotheo o mošwa, e simolola tiro, kgotsa Porofense e tsenya Molaotheo wa yona taolong, go laola gore go tlile eng pele, dikarolo 132 le 136 tsa Molaotheo o mošwa, di tshwanetse go tsewa jaaka di tlhagelela mo go Tlaleletso C ya Mametlelelo e.
13. Melaotheo ya Diporofense
Molaotheo wa Porofense o o amogetsweng pele Molaotheo o mošwa o tsena tirisong, o tshwanetse go dumelelana le karolo 143 ya Molaotheo o mošwa.
14. Thebolelo ya melao go Diporofense
- Molao malebana le morero o o tlhalositsweng mo Mametlelelo 4 kgotsa 5 tsa Molaotheo o mošwa, tse, pele Molaotheo o mošwa o tsena tirong, di neng ditsamaisiwa ke bothati jwa khuduthamaga ya Bosetšhaba, e ka rebolwa ke Moporesidente ka kgoeletso, go bothati taolo jo bo leng mo khuduthamaga ya Porofense e e tlhophilweng ke Khansele ya Khuduthamaga ya Porofense.
- Go fitlha mo mabakeng a a kgontshang thebolo ya molao mo tematlaleletso (1) gore e diragatswe ka botlalo, Moporesidente a ka dira kgoeletso ya go –
- tlhabolola kgotsa baakanya molao o gore o tlhaloganyege le go dirisiwa;
- fa thebolo e sa ame karolo yotlhe ya molao, go fedisiwa le go amogelwa seshwa kgotsa ntle le ditlhabololo le dipakaanyo kgotsa ntle le tsona go tshwana le mo go temana (a), ditaelo tseo tirelo e welang ka fa tlase ga tsona, kgotsa ka moo di amegang ka teng ke ditirelo; kgotsa
- laola ntlha nngwe le nngwe e e tlhokegang, e e bakilweng ke thebolelo, go akaretsa go sutisiwa kana go sutiswa nakwana ga badiri le fa e le go sutiswa ga matlotlo, disuga, ditshwanelo le ditlamego, go tswa kgotsa go ya go khuduthamaga ya bosetšhaba kgotsa ya porofense kgotsa lefapha lengwe le lengwe la puso, botsamaisi, ditirelo tsa pabalesego kgotsa setheo sengwe.
-
- Kgatiso ya lekwalothebolo kgoeletso lengwe le lengwe le le ntshitsweng go ya ka temana(1) kgotsa(2) le tshwanetse go fetisetswa go Kokoano Bosetšhaba le go Khuduthamaga ya Bosetšhaba ya Diporofense mo matsatsing a a lesome 10 morago ga kgatiso ya lekwalothebolo kgoeletso.
- Fa bobedi, Kokoano Bosetšhaba le Khuduthamaga ya Bosetšhaba ya Diporofense, bo ka swetsa go se amogele lekwalokgoeletso kgotsa kaelo nngwe ya lona, lekwalokgoeletso kgotsa kaelo ya lona, e a fela ntle le go ama kapa go akaretsa –
- boleng jwa ditiro tsotlhe tse di simolotsweng go ya ka lekwalokgoeletso kgotsa kaelo ya lona, pele e fela; kgotsa
- ditshiamelo le ditšhono, kana ditlamego le dikoloto tse di nnileng teng pele ga go fedisiwa.
- Fa molao o rebotswe go latela temana (1), kumako mo molaong o o ka ga bothati jo bo o diragatsang, e tshwanetse go tsewa fa e kaya bothati jo bo neetsweng taelo ke thebolo eo.
- Thebolo nngwe le nngwe ya molao go ya ka karolo 235(8) ya Molaotheo wa pele, go akarediwa ditlhobololo, dipaakanyo kgotsa go phimolwa le go tlhongwa gape ga molao, le fa ele kgato nngwe le nngwe e e tserweng mabapi le karolo eo, e kaiwa fa e dirilwe go ya ka karolwana e.
15. Melao e e leng teng, e e leng kwa ntle ga dithata tsa peomolao ya Palamente
- Bothati jwa Khuduthamaga ya Bosetšhaba jo bo diragatsang taelo ya melao mengwe e e leng kwa ntle ga dithata tsa peomolao ya Palamente fa Molaotheo o mošwa o tsena tirisong, bo tla tswelelapele go diragatsa melao ya ga jaana go fitlhelela bolaodi taolo jwa bothati jwa khuduthamaga ya Porofense, go ya ka karolwana 14 ya Mametlelelo e.
- Karolwana (1) e tla fedisiwa dingwaga tse pedi fa morago ga Molaotheo o mošwa o tsene mo tirisong.
16. Dikgotlatshekelo
- Dikgotlatshekelo tsotlhe tse di leng teng, go akaretswa le tsa setso tsa magosi, fa molaotheo o mošwa o tsena mo taolong, di tla tswelelapele go dira le go diragatsa boatlhodi go latela molao o o amanang le tsona, mme mongwe le mongwe yo o dirang mo dikgotlatshekelong tseno, jaaka motlhankedi wa boatlhodi, le ena o tla ntshetsapele tiro kgotsa go dira, go ya ka melao e e maleba, a laolwa ke –
- tlhabololo nngwe le nngwe kgotsa go phimolwa ga molao oo; le
- kgolagano le Molaotheo o mošwa.
-
- Kgotlatshekelo ya Molaotheo e e tlhomilweng go ya ka Molaotheo wa pele e tla nna Kgotlatshekelo ya Molaotheo go ya ka Molaotheo o mošwa.
-
…
[Tematlaleletso 16(2)(b) e phimotswe ke k. 20(a) ya Molaotheo Tlhabololo wa Borataro wa Molao wa 2001.]
-
- Karolo ya‘Boikuelo’ya Kgotlatshekelo-kgolo ya Aforika Borwa e tla nna Kgotlatshekelo-kgolo ya Boikuelo go ya ka Molaotheo mošwa.
-
…
[Tematlaleletso 16(3)(b) e phimotswe ke k. 20(a) ya Molaotheo Tlhabololo wa Borataro wa Molao wa 2001.]
-
- Karolo ya Porofense kgotsa ya selegae, ya kgatlatshekelo kgolo ya Aforika Borwa, kgotsa Kgotlatshekelokgolo ya Nagalegae kgotsa karolo nngwe ya Kgotlatshekelo eo, e tla nna Kgotlatshekelokgolo go ya ka Molaotheo o mošwa, ntle le go fetola tokologotaelo ya tsona, go ikaegilwe kadikakanyetso tse di ka tsokaneng di tlhagisiwa ke karolwana(6).
- Mang kapa mang yo o dirang kgotsa a tsewa a dira jaaka Poresidente wa Boatlhodi kgotsa motlatsa-Poresidente kgotsa moatlhodi wa Kgotlatshekeloe e jalo, go ya ka Molaotheo o mošwa, go ikaegilwe ka dikakanyetso tsedi ka tsokaneng di tlhagisiwa ke karolwana (6).
- Ntle le fa go sa nyalane le diteng kgotsa go fapaane le tsona gotlhelele, kumako ya molao kgotsa tiragatso e kaya –
- kgotlatshekelo Molaotheo go ya ka Molaotheo wa pele, e tshwanetse go bonwa/go tsewa fa e kaya kgotlatshekelo ya Molaotheo go ya ka Molaotheoo mošwa;
- karolo ya Boikuelo ya Kgotlatshekelokgolo ya Aforika Borwa, e tshwanetse go tsewa fa e kaya Kgotlatshekelo kgolo ya Boikuelo; gape
- karolo ya Porofense kgotsa ya selegae ya Kgotlatshekelokgolo ya Aforika Borwa, kgotsa Kgotlatshekelokgolo ya naga legae kgotsa, karolo kakaretso ya Kgotlatshekelo eo, e tshwanetse go tsewa fa e kaya Kgotlatshekelokgolo.
-
- Fela fa morago ga Molaotheo o mošwa o tsena mo tirisong, dikgotlatshekelo tsotlhe, go akaretswa popego, tlhamo, tiro ya tsona, maatlataolo a tsona le melao yotlhe e e maleba, di tshwanetse go akanyediwa/lekanyediwa ka bonako bo bo kgonegang, go lebilwe thulaganyo ya semolao e e tshwanelang ditlhokego tsa Molaotheo o mošwa.
- Leloko la Kabinete le le lebaneng le tiragatso ya tsa Bosiamisi, morago ga go rerisana le Komišene ya Ditirelo tsa Boatlhodi, le tshwanetse go laola dikakanyetso tse di lebeletsweng, go ya ka temana (a).
-
- Mongwe le mongwe yo o dirang, fa Molaotheo wa Rephaboliki ya Aforika Borwa, Tlhabololo ya Molao 2001, o tsena mo tirisong, jaaka-
- Moporesidente wa Kgotlatshekelo ya Molaotheo, o nna Moatlhodimogolo go ya ka tlhaloso ya karolo 167(1) ya Molaotheo o mošwa,
- Motlatsa Moporesidente wa Kgotlatshekelo ya Molaotheo, o nna Motlatsa Moatlhodimogolo go ya ka tlhaloso ya karolo 167(1) ya Molaotheo o mošwa,
- Moatlhodimogolo, o nna Moporesidente ya Kgotlatshekelokgolo ya Boikuelo go ya ka tlhaloso ya karolo 168(1) ya Molaotheo o mošwa, gape
- Motlatsa Moatlhodimogolo, o nna Motlatsa Moporesidente wa Kgotlatshekelokgolo ya Boikuelo go ya ka tlhaloso ya karolo 168(1) ya Molaotheo o mošwa.
- Melao yotlhe, melawana kgotsa dikaelo tse di mo tirisong tse di diriwang ke Moporesidente wa Kgotlatshekelo ya Molaotheo kgotsa Moatlhodimogolo ka bonako pele Molaotheo wa Rephaboliki ya Aforika Tlhabololo ya Molao 2001 e tsena tirisong, e tswelela go tsena tirisong go fitlha e phimolwa kgotsa e tlhabololwa.
- Fa fela e sa tsamaelane le bokao kgotsa e se maleba thata, kaetso malebana le molao mongwe le mongwe kgotsa thulaganyo go Moatlhodimogolo kgotsa goMoporesidente wa Kgotlatshekelo ya Molaotheo, e tshwanetse go ranolwajaaka kaetso e mabapi le Moatlhodimogolo jaaka go akanngwa mo karolong167(1) ya Molaotheo o mošwa.
[Tematlaleletso 16(7) e tlaleleditswe ke k. 20(b) ya Molaotheo Tlhabololo wa Borataro wa Molao wa 2001.]
17. Dikgetse tse di sa welang
Dithulaganyo tsotlhe tse di neng di emisitswe mo kgotlatshekelo pele ga Molaotheo o mošwa o tsena mo tirisong, di tshwanetse di atlholwa fela jaaka e kete Molaotheo o mošwa ga o ise o dirisiwe, ntle le fa ditlhokego tsa bosiamisi di bona go le maleba.
18. Bothati ba Botšhotšhisi
- Karolo 108 ya Molaotheo wa pele e tla tswelela go dirisiwa go fitlhelela fa Molao wa Palamente, o o solofetsweng go ya ka karolo 179 ya Molaotheo o mošwa, o tsena mo tirisong. Le fa go le jalo, temana e ga e amane ka gope le go tlhongwa ga Mokaedi wa Bosetšhaba wa Botšhotšhisi ba Botlhe, go ya ka karolo 179.
- Mmueledi kakaretso, yo o mo tirong a fa Molaotheo o mošwa o tsena mo tirisong, o tla tsweletsa tiro ya gagwe, go ya ka molao o o amanang le yona, a ikaegile ka tematlaleletso (1).
19. Maikano le tshepiso ya boikanyego
Motho yo a tswelelang go dira go ya ka Mametlelelo e, mme a kanne kgotsa a dirile tumelo ya boammaaruri go ya ka Molaotheo wa pele, ga a patelesege go boeletsa maikano a kgotsa tumelo ya boammaaruri, go ya ka Molaotheo o mošwa.
20. Ditheo Dingwe tsa Molaotheo
- Mo karolong e,“Ditheo tsa Molaotheo”di kaya;
- Mosireletsi wa Botlhe;
-
Khomišene ya Ditshwanelo tsa Botho;
[Tema(b) e tlhabolotswe ke k. 4 ya Molaotheo Tlhabololo wa Bobedi wa Molao wa 1998.]
- Khomišene ya Tekatekano ya Bong;
- Moruni-Kakaretso;
- Banka ya Resefe ya Aforika Bowa;
- Khomišene ya Ditšhelete le Matlole;
- Khomišene ya Tirelo ya Boatlhodi; kgotsa
- Boto ya Dipuo Tsotlhe tsa Aforika Borwa.
- Ditheo tsa Molaotheo tse di tlhomilweng go ya ka Molaotheo wa pele di tla tsweletsa tiro go ya ka molao o maleba, mme mongwe le mongwe yo o nang le tiro jaaka leloko la, khomišene, boto ya Banka ya Resefe, Boto ya dipuo tsotlhe ya Aforika Borwa, Mosireletsi wa botlhe kgotsa Moruni-Kakaretso, fa Molaotheo o mošwa o tsena taolong, o tla tswelela go nna mo tirong eo, go ya ka molao o o lebaneng maemo a a jalo, go ikaegilwe ka –
- go tlhabololwa gongwe le gongwe kgotsa go phimolwa ga molao; le
- go nyalana le Molaotheo o mošwa.
- Dikarolo, 199(1), 200(1),(3) le(5) le (11) go fitlha go 201 le 206, tsa molaotheo wa pele, di tswelela go dirisiwa go fitlha fa di phimolwa ka Molao wa Palamente o o rebolwang go ya ka karolo 75 ya Molaotheo o mošwa.
- Maloko a Khomišene ya Tirelo ya Boatlhodi, e e umakiwang mo go karolo 105(1)(h) ya Molaotheo wa pele, a felelwa ke boloko jwa khomišene fa maloko a a umakilweng mo karolong 178(1)(i) ya Molaotheo o mošwa a tlhomiwa.
-
- Khansele ya Volkstaat e e tlhamilweng go ya ka Molaotheo wa pele e tswelela go dira go ya ka molao o o maleba, mme mongwe le mongwe yo o dirang jaaka leloko la Khansele fa Molaotheo o mošwa o tsena mo tirisong, o tla tswelela ka maemo a go latela molao o maleba go lebeletswe –
- tlhabololo efe kapa efe kgotsa go phimolwa ga molao; le
- go nyalana le Molaotheo o mošwa.
- Dikarolo 184A le 184B (1)(a), (b) le (d) tsa Molaotheo wa pele di tswelela go dirisiwa go fitlhelela fa di phimolwa ka Molao wa Palamente ya Molaotheo o mošwa go ya ka karolo 75 o o rebotsweng.
21. Peo ya Melao go ya ka Molaotheo o mošwa
- Fa go ya ka Molaotheo o mošwa, go tlhokega go bewa ga molao wa puso ya bosetšhaba kgotsa ya Porofense, molao o o jalo o tshwanela go bewa ke bothati bo bo lebaneng ka bonako bo bo kgonegang, morago ga letlha le Molaotheo o mošwa
o tsentsweng mo tirisong.
- Karolo 198(b) ya Molaotheo o mošwa, ga e a tshwanela go tsena mo tirisong go fitlhelela fa molao o, go ya ka yona o tshwanetseng go bewa o beilwe.
- Karolo 199(3)(a) ya Molaotheo o mošwa ga e a tshwanela go tsena mo tirisong pele ga dikgwedi tse tharo fa morago ga go amogelwa ga molao o.
- Molao wa bosetšhaba o o lebeletsweng go ya ka karolo 217(3) ya Moloaotheo o mošwa o tshwanetse go bewa mo nakong ya dingwaga tse tharo morago ga go tsena mo tirisong ga Molaotheo o mošwa, fela go se nne teng ga molao o mo nakong e e beilweng ga go itse tsweletso ya maikemisetso a a umakiwang ke karolo 217(2).
- Go fitlhelela Molao wa Palamente o o tlhalositweng mo karolo 65(2) ya Molaotheo o mošwa o tsenngwa mo tirisong, Kgotlapeomolao nngwe le nngwe ya porofense e tla swetsa tsamaiso ya yona ya gore ke bothati bofe jo e bo neelang baemedi ba bona go neelana ka diboutu boemong jwa bona mo Khanseleng ya Bosetšhaba ya Diporofense.
- Go fitlhelela molao yo o tlhalositweng mo karolo 229(1)(b) ya Molaotheo o mošwa e tsenngwa mo tirisong, mmasepala o tswelela go kgona go tlhoma makgetho, makgethwana le makgetho a dithoto, a a neng a ntse a rebotswe go a tlhoma fa Molaotheo o simolola.
22. Tshwaragano Bosetšhaba le Poelano
- Mo godimo ga dikaelo tse dingwe tsa Molaotheo o mošwa le ntle le go phimolwa ga Molaotheo wa pele, dikaelo tsotlhe tse di amanang le tebalelo, go ya ka Molaotheo wa pele, tse di akareditsweng ka setlhogo “Tshwaragano Bosetšhaba le Poelano”, di tsewa jaaka karolo ya Molaotheo o mošwa. ka maikaelelo a Dikaelo tsotlhe tsa Molao wa Tsweletso ya Tshwaragano Bosetšhaba le Poelano, 1995 (Molao 34 wa 1995), o o tlhabolotsweng, go akarediwa maikaelelo a botlhokwa jwa ona.
-
Malebana le karolwana (1), letlha ‘6 Sedimonthole 1993’ mo le tlhagelelang teng mo dikaelong tsa Molaotheo o o fetileng ka fa tlase ga setlhogo ‘Tshwaragano ya Bosetšhaba le Poelano’, le tshwanetse go buisiwa e le ‘11 Motsheganong 1994’.
[Tematlaleletso (2) e tlaleleditswe ke k. 3 ya Molaotheo Tlhabololo wa Ntlha wa Molao wa 1997.]
23. Molaotlhomo wa Ditshwanelo
- Melao ya bosetšhaba e e solofetsweng go ya ka dikarolo 9(4), 32(2) le 33(3) tsa Molaotheo o mošwa, e tshwanetse go tlhongwa mo nakong ya dingwaga tse tharo morago ga letsatsi le Molaotheo o mošwa o tseneng mo tirisong ka lona.
- Go fitlhelela melao e e lebeletsweng go ya ka dikarolo 32(2) le 33(3) tsa:
- …xxx
-
…xxx
“Molaotheo o mošwa, e bewa–
(a) kgato ya botsamaisi jo bo ka fa molaong fa nngwe ya ditshwanelo kana dikgatlego tsa gagwe di amega kgotsa di tshosediwa;
(b) dikgato tse di rulaganeng tsa tsamaiso e e lolameng fa nngwe ya ditshiamelo kgotsa ditsholofelo tse di amogelesegang di amega kana di tshosediwa;
(c) go neelwa mabaka a kwadilwe tebang le tsamaiso e e amanang le nngwe ya ditshwanelo kana dikgatlhegelo tsa gagwe, ntle le fa mabaka a tsamaiso e e jalo a itsisitswe phatlalatsa; le
(d) tsamaiso e e lolameng tebang le mabaka a a jaana a a neilweng, fa e nngwe ya ditshwanelo e amega kgotsa e tshosediwa.”.
- Dikarolo 32(2) le 33(3) tsa Molaotheo o mošwa, di a fela fa melao e e lebeletsweng mabapi le tsona e sa tsweletswa mo nakong ya dingwaga tse tharo fa morago ga go tsena tirisong ga Molaotheo o mošwa.
24. Tsamaiso-puso le Ditirelo tsa Pabalesego
- Dikarolo 82(4)(b), 215, 218(1), 219(1), 224 go isa go 228, 236(1),(2),(3),(6), (7)(b), le(8), 237(1) le(2)(a) le 239(4) le(5) tsa Molaotheo wa pele, di tswelela go dirisiwa fela go tshwana le fa Molaotheo o o sa phimolwa, go ikaegilwe ka –
- ditlhabololo tsa dikarolo tse di tlhagisitsweng mo go
- tlhabololo nngwe le nngwe e e ka dirwang kgotsa go phimolwa ga dikarolo tseo ka Molao wa Palamente o o ka bewang go ya ka karolo 75 ya Molaotheo o mošwa; le
- go dumelelana ga tsona le Molaotheo o mošwa.
- Khomišene ya Bodiredipuso le dikhomišene tsa ditirelo tsa Porofense tse di umakiwang mo kgaolong 13 ya Molaotheo wa pele, di tswelela go dirisiwa go ya ka kgaolo e, le melao e e amanang le kgaolo e, jaaka e kete kgaolo e ga e a phimolwa, go fitlhela Khomišene le dikhomišene tsa diporofense di tlosiwa, ka Molao wa Palamente o o amogelang, go ya ka karolo 75 ya Molaotheo o mošwa.
- Go phimolwa ga Molaotheo wa pele ga go amane le kgoeletso e e ka dirwang go ya ka karolo 237(3) ya Molaotheo wa pele mme dikgoeletso tse dingwe tse di jalo di tla tswelela go dirisiwa, go ikaegilwe ka –
- go tlhabololwa gongwe le gongwe kgotsa go phimolwa; le
- go dumelelana le Molaotheo o mošwa.
25. Tlaleletso ya dikiletso/dikganelo mo dikgotlatheomolaong
- Mongwe le mongwe mo Rephaboliki yo o neng a goga kotlo ya go feta dikgwedi tse 12 mo kgolegong ntle le tumelelo ya faene, fa Molaotheo o mošwa o tsena tirisong, ga a dumelelwa go nna leloko la Kokoano Bosetšhaba kana ya kgotlatheomolao ya Porofense.
- Go ilediwa ga motho go ya ka temana (1) –
- go khutla fa kotlo e ka emisiwa ke go ikuela ka ngongorego kgatlhanong le katlholo, kgotsa ya khutswafatswa go nna e e sa lekaneng go mo iletsa; le
- go khutla fa morago ga dingwaga tse tlhano a ntse a atlhotswe.
26. Puso selegae
- Go sa nyatwe ditaelo tsa karolo 151, 155, 156 le 157 tsa Molaotheo o mošwa –
-
dikaelo tsa Molao wa Kgabaganyo wa Pusoselegae, 1993 (Molao 209 wa 1993) jaaka fa o ka tlhabololwa nako le nako ke peomolao ya bosetšhaba go lepalepana le Molaotheo o mošwa, di nna mo tirisong malebana le Khansele ya Mmasepala go fitlha Khansele ya Mmasepala e e tsenang mo boemong jwa Khansele eo e kaiwa e tlhophilwe ka ntlha ya ditlhopho tsa kakaretso tsa ntlha tsa Dikhansele tsa Bommasepala morago ga tsenyotirisong ya Molaotheo o mošwa; le
[Tematlaleletso 26(1)(a) e emetswe ke k. 5(a) ya Molaotheo Tlhabololo wa Bobedi wa Molao wa 1998.]
-
moeteledipele wa setso wa morafe o o laolwang ke thulaganyo ya molao wa setso, mme a nna mo karolong ya taolo ya Khansele ya Kgabaganyo ya Pusoselegae, Khansele ya kgabaganyo ya pusomorafe kgotsa khansele ya kgabaganyo ya boemedi, tse di umakiwang mo Molaong wa Kgabaganyo waPusoselegae, 1993, mme e bile a supilwe go ya ka karolo 182 ya Molaotheo wa pele, ke mookamedi-wa-kwa-ntle, yo a tshwanelwang ke go nna leloko la Khansele eo go fitlha Khansele ya Mmasepala e e tsenang mo boemong jwa khansele eo e kaiwa e tlhophilwe ka ntlha ya ditlhopho tsa kakaretso tsa ntlha tsa Dikhansele tsa Bommasepala morago ga tsenyotirisong ya Molaotheo o mošwa.
[Tematlaleletso (b) e emetswe ke k. 5(a) ya Molao 65 wa 1998.]
-
Karolo 245(4) ya Molaotheo wa pele e tswelela go dira, go fitlhelela tiriso ya karolo eo e khutla. Karolo 16(5) le(6) ya Molao wa Kgabaganyo wa Pusoselegae, 1933, o ka seka wa phimolwa pele ga di 30 Moranang 2000.
[Tematlaleletso (2) e tlhabolotswe ke k. 5(b) ya Molao 65 wa 1998.]
27. Polokego/tshomarelo ya Melao ya Palamente le ya Diporofense
Dikarolo 82 le 124 tsa Molaotheo o mošwa ga di ame go bolokwa ga melao ya Palamente le ya Diporofense e e amogetsweng pele ga Molaotheo o mošwa o tsena mo tirisong.
28. Kwadiso ya dithoto tse di sa suteng tse e leng tsa puso
- Fa bothati jo bo nang le bokgoni bo tlhagisa setifikeiti se se reng thoto e e sa suteng e e leng ya puso e beilwe mo mmusong o o rileng go ya ka Karolo 239 ya Molaotheo o o fetileng, mokwadisi wa makwalo a dithoto o tshwanetse go dira dikwadiso kgotsa ditlanyo, mo rejisetareng e e maleba, setifikeite sa bosupi jwa dithoto kgotsa lokwalo lengwe go kwadisa thoto e e sa suteng eo mo leineng la mmuso oo.
- Ga go na lekgetho la dithoto, tuelo kgotsa tuediso epe e e duelwang mabapi le go kwadisa go ya ka tematlaleletso (1).


text:
Kereke ya Sion
Kereke ya Sion(kgotsa ZCC) ke nngwe ya dikereke tse ditona tse di tlhomilweng mo borwa jwa Aferika, ka maloko a a balelwang mo Sioneng ya Leeba le ba bangwe ba ba mo go ya Moitshepi Eyenase.Ntlo kgolo ya Sion e ko toropong ya Sion Moria mo Limpopo,Aferika Borwa,mme ebile dikereke tse pedi tse di eteletswe pele ke Barnabas Lekganyane le Moitshepi Eyenase Lekganyane ba e leng bana ba bana ba mosimolodi wa kereke e.
MALOBENG[baakanya | edit source]
Sion e tlhamilwe dikete tse di lesome le borobabongwe,ngwaga dile lesome(ke gore 1910) tse di fitileng e tlhamiwa ke Eyenase Lekganyane yo e neng ele leloko la kereke ya Free Church of Scotland,Apostolic Faith Mission le kereke ya Zion Apostolic Church. Maloko a Sion a setse morago tshedimosetso e go bolelwang Lekganyane are o e amogetse gotswa ko Modimong ka ngwaga wa 1910. Kereke mo tshimologong ene ele mo motseng o Lekganyane a goletseng mo go one eleng Thabakgone, gaufi le Polokwane mo porofenseng ya Limpopo mo Aferika Borwa, mme ene ya kwadisiwa semmuso ele kereke ka ngwaga wa 1942, mo ngwageng o, Sione ene e setse e nale diphuthego mo Botswana le Zimbabwe. Kereke ya pele ene e kgothadiwa thata ke dithuto tsa bakereseke ba Khatholiki ba John Alexander Dowie,yo o neng a nna mo Zion, Lllinois ko Amerika le dithuto tsa moreri wa mopentakosete John G Lake, yo o simolotseng tiro mo Johannesburg ka 1908.
SE SIONE ELENG SONE[baakanya | edit source]
- Tumelo ya gore moeteledipele wa kereke(bishopo) ke moemedi ka Keresete fa gare ga Kereke le Modimo, mme fela jaaka Keresete oka dira metlholo ya masaitseweng le phodiso ya tumelo mo leineng la Morena Jeso Keresete.
- Tumedi ya gore baeteledipele kgotsa baruti ba ZCC baka dirisa moya yo Boitshepo go fodisa. Template:Ref
- Tiriso ya metlhale e farologaneng ka tumelo ya phodiso. Metlhale e e akasetse go baya diatla,tiriso ya metsi a boitshepo, go nwa tee e e boitshepo le go apara megala kgotsa diaparo tse di boitshepo.
- Mebala ya Kereke ke botala ba ditlhare, mmala wa lephutshe,o mosetlha bosweu, botala jwa loapi, merone le se se setlha.
- Mmala wa botala jwa ditlhare le mmala wa lephutshe ke wa seaparo sa borre le bomme ebile se bidiwa "seaparo se segolo". Diaparo tsa Khakhi ke tsa Mokhukhu(di nale sekopelo) kgotsa di aparwa ke banna ba ba nang le Moitshepi Eyenase(ka sekopelo sa leeba). Diaparo tsa botala jwa loapi ke tsa bomme ebile di bidiwa 'khwaere ya bomme'; di kile tsabo di aparwa ka Tshipi. Go nale gape seaparo tsa khakhi se se nang le jeresi e mmala wa botala jwa ditlhare ele sa 'khwaere ya bomme' mme ebile ba se apara ka Tshipi. Seaparo se se setlha ke sa borre le bomme ba ba opelang "NKEDI" .Mebala ya merone le yo mosweu ke e e aparwang ke ba ba thusang ka ditiro tsa Kereke ko Motseng mogolo wa Sion.
- Ka gore Kereke e rera molaetsa wa kagiso, ba simolola madume a bone ka gore 'KGOTSONG KGOTSA KGOTSO A E BE LE LENA (KGOTSO E BE LE LENA)' ba raya gore "peace be unto you" ka loleme la Mmamosadinyana(kgotsa sekgowa).Kereke ya Sione e thaegile ka Kagiso le tlotlo gammogo le lorato la Modimo.
- Kereke ya Sione e nale bukana ya yone e e bidiwang "Messenger" . Go bapa le melaetsa ya maloko a kereke,bukana e e nale ditiragalo ka bophara tse di diragalang mo diphuthegong ka go farologana go anama le lefatshe.(jaaka go etela Mookamedi kgotsa beshopo)
- Go nale lefelo le lengwe le Sione e leng gone go paba le Pudingwana kgotsa Podingwane(Podungwane). Lefelo le ke gone fa lantlha ntlo kgolo ya Sione e neng ele teng pele e fudugela ko Moria.Botswana
- Basadi ga ba tseye karolo mo go rereng.
TUMELO[baakanya | edit source]
Maloko a Sione ka kakaretsoTemplate:Ref a dumela gore:
- Motho o bolokwa ka go amogela Keresete le go kolobediwa mo leineng la Rara, le la Morwa le la moya yo boitshepo(Beebela, Matheio 28:19).
- Motho o rapela (Jehofa, Yawe, ...) mo leineng la Jeso Keresete. Rotlhe re tlhodilwe ke Modimo.
- Tlhatso ya dibe e bonwa fela ka go ipolela, boikotlhao le go rapela.
- Moemedi(bishopo) le badiredi ba Sione ba rera Enfangedi ya Jeso Keresete jaaka e beilwe mo baebeleng.
DIPADI[baakanya | edit source]
- Template:Note Tshedimosetso goya ka goromente wa Aferika Borwa
- Template:Note Anderson, A., 1999. "Bo Lekganyane le Seporofito mo kerekeng ya Sione", Bukana ya tumedi mo Aferika , xxix - 3
- Template:Note Hanekom, C., 1975. Krisis en Kultus : Geloofsopvattinge en seremonies binne 'n Swart Kerk , Academica: Kaapstad en Petori
- Motshwaraganyi Tlhako "Kereke tse pedi dikgolo mo borwa jwa Aferika (The two largest churches in Southern Africa)", 2010, bagatisi ba 'Maltipular Senior'
DIPADI TSE DINGWE[baakanya | edit source]
- Joyce, Peter. 1989. Ditumedi mo Aferika. Letlotlo la Ensakelopedia yaAferika Borwa. Kapa: Struik.
- Lukhaimane, Khelebeni Elias. 1980. "Kereke ya Sione ya ga (Enyenase) Lekganyane, 1924 go ya 1948: An African Experiment with Christianity." Diss., Mmadikolo ya bokone.
- Vilakazi, Absolom, Bongani Mthethwa, le Mthembi Mpanza. 1986. Shembe: The Revitalization of African Society. Johannesburg: Skotaville.
- Motshwaraganyi Tlhako."tlhotlhomiso ka dikereke tse di farologaneng tsa bakeresete ("Reseacher about different types of Christian Churches")


text:
Modimo, O Kgosi ya kgalalelo;
O kgosi ya lefatshe, ya dilo tsotlhe.
Bakang, dibopiwa,
lo tlotleng Morena;
Mme lo obameleng
Modiri wa nyena.
Modimo, O wesi, O mongwe fela
Mo borarung jwa Rara, Morwa le Moya.
Modimo, O gone mafelong otlhe;
O gone mo leseding le mo lefifing.
Modimo, ga wa ka wa simologa;
Mme ga O na bokhutlo o ntse ka metlha.
Modimo, O itse ‘tiralo tsotlhe,
O bala dipelong tsa batho botlhe.
O mothatiyotlhe, O nonofile.
Tsotlhe di mo taolong, atleng sa gago.
Modimo, ka gale o boitshepho;
O ratile tshiamo, O tlhoa kgopo.
Modimo, O tla biletsa katlholong
Go duela, go betsa ka fa tshwanelong.
Modimo, O re utlwele botlhoko;
O itshwarele dibe, tlosa melato.


text:
Thekiso ka Palabalo ko Independent Electoral Commission (IEC)
Lekgotla lele ikemetseng ka nosi le le tsamaisang ditlhopho, IEC le itsise sechaba fa go tla bo go nale thekiso ka palabalo mo Gaborone West Supply Depot ka di 20 tsa Ngwanatsele ka nako ya 8:30 mo mosong.
Mo pegong e ntshitsweng gompieno, e tlhalosa fa ikwadiso e tla simolola ka nako ya boferabobedi mo mosong mme Batswana ba ba nang le bo omang ke bone ba tlaa nnang le sebaka sa go reka.
Pego e tlhaslosa fa dilwana tsa theko di tla bonwa ka di 17 Ngwanatsele ka nako ya 8:30 mo mosong go fitlha ka 12:45 motshegare, le go tswa ka nako ya 13:45 go tsena ka nako ya 16:00 mo maitseboeng.
E tswelela e tlhalosa gore dituelo di tla nna ka letsatsi la thekiso ka nako ya 8:30 mo mosong go tsena ka 3:30 mo tshokologong, go fitlha letsatsi le le latelang ka nako ya 8:30 mo mosong.
Ka jalo,go tla amogelwa madi ka letsogo le dicheke tse di tlhomamisitsweng ke banka hela. BOKHUTO
Today event
No Event Present..
Upcoming events
- 80s Oldies Ghetto
May 26, 2018
- Prisons Day (60th Anniversary)
May 26, 2018
- The Baby and Parenting Expo
May 26, 2018
Main Links
Networks
Social Network
Useful Links
Services


text:
Ba gakololwa go isa bana dikokelong
Mogokgo wa sekole se sebotlana sa Sebako kwa Kanye, Rre Justice Kgabeng o kopile batsadi go isa bana ba bone kokelong kgwedi le kgwedi go tila dintsho tsa bana ba dingwaga tse di kwa tlase ga botlhano.
Rre Kgabeng o buile mafoko a kwa moletlong wa dikgaisanyo tsa botsogo jwa ngwana kwa ntlo lohalahaleng ya Dilolwe kwa Kanye bosheng.
Moletlo o, o ne o tshwerwe ka setlhogo se se reng Boitekanelo jwa Ngwana Boitekanelo jwa Setshaba.
Rre Kgabeng o ne a bolelela batsadi fa ba botsogo ba tsile moletlong oo go tla go ba ruta ka botsogo jwa ngwana, a tla a re bogologolo bana ba ne ba tsholwa go sena dikokelo mme go sena dintsho tsa bana ba dingwaga tse di kwa tlase ga botlhano go tsena ka tse tlhano.
A re go tshwanetse gore go thibelwe dintsho tsa go nna jaana ka go simolola fela ka go tlhokomela baimana jaaka e ne e le tlwaelo mo malatsing a maloba. BOPA
- Mposa o tshegetsa ngwao ka mekgabisa
- Emelang ditlhabololo ka dinao - Salakae
- Ba Tonota ba kopa ditsela
- Tona o kopa batsadi go kgalema
- Mogolwane o kgothatsa banana go tlhokomela dikgwebo


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Kgaolo 9: Ditheo tsa Puso tse di Tshegetsang Demokerasi ya Molaotheo (181-194)
181. Go tlhomiwa ga tsona le metheo ya taolo
- Ditheo tse di latelang di tiisa demokerasi ya molaotheo mo Rephaboliking:
- Mosireletsi wa Setšhaba.
-
Khomišene ya Ditshwanelo tsa Botho ya Aforika Borwa.
[Tema(b) e tlhabolotswe ke k. 4 ya Molao 65 wa 1998.]
- Khomišene ya Tsweletso le Tshireletso ya Ditshwanelo tsa Setso, Bodumedi, le Ditlhopha tsa dipuo.
- Khomišene ya Tekatekano ya Bong.
- Moruni-Kakaretso.
- Khomišene ya Ditlhopho.
- Ditheo tse di ikemetse ka nosi, e bile di laolwa fela go ya ka Molaotheo le molao, mme ga di a tshwanela go tsaya letlhakore e bile di tshwanetse go dirisa maatla a tsona le go dira ditiro tsa tsona ntle le poifo, ditlhotlho le kgobelelo.
- Ditheo tse dingwe tsa puso, ka mokgwa wa dikgato tsa semolao le tse dingwe, di tshwanetse go thusa le go sireletsa ditheo tseno, go netefatsa go ikemela ga tsona, go se tseye letlhakore, seriti le bokgoni ka botswererere jwa ditheo tseno.
- Ga go motho ope kgotsa setheo sepe sa puso se se tshwanetseng go itshunya- tshunya le ditiro tsa ditheo tseno.
- Ditheo tse di ikarabela go Ntlokokoano Bosetšhaba, mme di tshwanetse go bega ka ditiro le tiragatso ya ditiro tsa tsona mo Ntlokokoano, bonnye gangwe ka ngwaga.
Mosireletsi wa Setšhaba Sotlhe
182. Ditiro tsa Mosireletsi wa Setšhaba
- Mosireletsi wa Setšhaba o na le dithata go ya ka tlhomamiso ya molao wa bosetšhaba –
- go tlhotlhomisa maitsholo mangwe le mangwe mo mererong ya puso, kgotsa mo tsamaisong ya Setšhaba mo lekaleng lengwe le lengwe la puso leo le latofadiwang, belaelwang ka tsamaiso e motsopodia kgotsa maitshwaro a sa lolamang kgotsa kgobelelo;
- o tshwanetse go bega ka maitshwaro ao; le
- go tsaya dikgato tsa tshiamiso tse di maleba.
- Mosireletsi wa Setšhaba o na le dithata le ditiro tsa tlaleletso gape tse a di abelwang go ya ka molao ya bosetšhaba.
- Mosireletsi wa Setšhaba ga a tshwanela go batlisisa ditshwetso tsa kgotlatshekelo.
- Mosireletsi wa Setšhaba o tshwanetse go fitlhelelwa ke batho le baagi botlhe.
- Pegelo nngwe le nngwe e e tlhagisitsweng ke Mosireletsi wa Setšhaba e tshwanetse go fitlhelelwa ke botlhe, ntle le fa mabaka a a kgethegileng, a tla tlhomamisiwang go ya ka ditaelo tsa molao wa bosetšhaba a tlhoka gore pegelo e bolokiwe e le sephiri.
183. Pakatiro
Mosireletsi wa Setšhaba o thapiwa paka ya ngwaga di le supa tse di sa ntšhwafadiweng.
Khomišene ya Ditshwanelo tsa Botho ya Aforika Borwa
184. Ditiro tsa Khomišene ya Ditshwanelo tsa Botho ya Aforika Borwa
- Khomišene ya Ditshwanelo tsa Botho ya Aforika Borwa e tshwanetse go –
- godisa tlotlo ya ditshwanelo tsa botho le mowa wa ditshwanelo tsa botho;
- godisa, tshireletso, tlhabololo le phitlhelelo ya ditshwanelo tsa botho; le
- tshekatsheko le tlhomamiso ya mametlelelo a maemo a ditshwanelo tsa botho mo Rephaboliking.
- Khomišene ya Ditshwanelo tsa Botho ya Aforika Borwa e na le dithata, jaaka go tlhomamisitswe ka molao ya bosetšhaba, tse di tlhokegang go tiro ya yona, go akaretswa matla–
- a go batlisisa le go dira pegelo mametlelelo ya ditshwanelo tsa botho;
- a go tsaya dikgato tsa go siamisa mabaka moo, ditshwanelo tsa botho digatakilweng gona;
- a go dira dipatlisiso; le
- a go ruta.
- Ngwaga mongwe le mongwe, Khomišene ya Ditshwanelo tsa Botho e tshwanetse go lopa ditheo tsa puso tse di maleba go tlamela Khomišene ka tshedimoso ya dikgato tse ba di tsereng go fitlhelela ditshwanelo tsa botho tebang le matlo, tlhokomelo ya boitekanelo, dijo, metsi, tshireletsego ya loago, thuto le tikologo.
- Khomišene ya Ditshwanelo tsa Botho ya Aforika Borwa e na le dithata le ditiro tsa tlaleletso gape tse di tlhalositsweng mo moloa wa bosetšhaba.
[K. 184 e tlhabolotswe ke k. 4 ya Molao 65 wa 1998.]
Khomišene ya Tsweletso le Tshireletso ya Ditshwanelo tsa setso, Bodumedi le Ditlhopha tsa Dipuo
185. Ditiro tsa Khomišene
- Maikaelelo magolo a Khomišene ya Tsweletso le Tshireletso ya Ditshwanelo tsa setso, Bodumedi le Ditlhopha tsa Dipuo ke –
- go godisa tlotlo ya ditshwanelo tsa setso, bodumedi le ditlhopha tsa dipuo;
- go godisa le go atisa kagiso, botsalana, botho, kgotlelelo le bongwe fela jwa bosetšhaba fa gare ga ditlhopha tsa setso, bodumedi le tsa ditlhopha tsa dipuo, ka itepatepanya le maemo a tekano, go se kgethololwe, le kamano e e gololosegileng; le
- go tshitsinya go tlhomiwa kgotsa kamogelo, go ya ka molao wa bosetšhaba, ya lekgotla la setso kgotsa makgotla a mangwe kgotsa makgotla a baagi kgotsa ditlhopha mo Aforika Borwa.
- Khomišene e na le thata, jaaka go tlhomamisitswe ka molao wa bosetšhaba, o o tlhokegang go fitlhelela maikaelelo magolo a yona , go akarediwa le maatla a go sekaseka, go tlhatlhoba, go batlisisa, go ruta, go ngoka, go gakolola le go bega ka merero e e amang ditshwanelo tsa ditlhopha tsa setso, bodumedi le ditlhopha tsa dipuo.
-
Khomišene e ka begela Khomišene ya Ditshwanelo tsa Botho ya Aforika Borwa go batlisisa morero mongwe le mongwe o o welang ka fa tlase ga dithata tsa ona le tiro ya yona.
[Kl.(3) e tlhabolotswe ke k. 4 ya Molao 65 wa 1998.]
- Khomišene e na dithata le ditiro tsa tlaleletso gape tse di tlhalosiwang ke molao wa bosetšhaba.
186. Sebopego sa Khomišene
- Palo ya ditokololo tsa Khomišene ya Tsweletso le Tshireletso ya Ditshwanelo tsa Ditlhopha tsa setso, Bodumedi le Dipuo, thapiwa ga bonale le ditaelo tsa bona di tshwanetse go tlhomamisiwa ka molao wa bosetšhaba.
- Sebopego sa Khomišene se tshwanetse –
- go nna le baemedi ka kakaretso ba ditlhopha tsotlhe tsa setso, bodumedi le dipuo tsa mo Aforika Borwa; le
- go bontsha ka kakaretso sebopego sa bong sa Aforika Borwa.
Khomišene ya Tekatekano ya Bong
187. Ditiro tsa Khomišene ya Tekatekano ya Bong
- Khomišene ya Tekatekano ya Bong e tshwanetse go tsweletsa tlotlo ya tekatekano ya bong le tshireletso, kgodiso le phitlhelelo ya tekatekano ya bong.
- Khomišene ya Tekatekano ya Bong e na le maatla, jaaka go theilwe ka molao wa bosetšhaba, o o tlhokegang go dira ditiro tsa yona, go akarediwa thata ya go sekaseka, go tlhotlhomisa, go batlisisa, go ruta, go ngoka, go gakolola le go bega merero e e amang tekatekano ya bong.
- Khomišene ya tekatekano ya bong e na le dithata le ditiro tsa tlaleletso gape go ya ka molao wa bosetšhaba.
Moruni-Kakaretso
188. Ditiro tsa Moruni-Kakaretso
- Moruni-Kakaretso o tshwanetse go runa le go dira pegelo ka matlotlo, kanegelo ya matlotlo le tsamaiso ya matlotlo ya –
- mafapha otlhe a bosetšhaba le diporofense le ditsamaiso;
- bommasepala botlhe; le
- setheo sengwe le sengwe kgotsa kemedi nngwe le nngwe e e rweleng maikarabelo a a tlhokegang ka taolo ya molao wa bosetšhaba kgotsa waporofense go runwa ke Moruni-Kakaretso.
- Mo godimo ga ditiro tse di tlhalositsweng mo karolotlaleletso (1), e bile le go tsamaelana le laola ya molao nngwe le nngwe, Moruni Kakaretso a ka runa le go bega ka ga tiriso ya matlotlo, dikanegelo tsa matlotlo le tsamaiso ya matlotlo ya –
- setheo sengwe le sengwe se se duelwang go tswa mo Letloleng la Lotseno la Bosetšhaba, lotseno la porofense kgotsa la mmasepala; kgotsa
- setheo sengwe le sengwe, se se na leng thata go ya ka molao mongwe le mongwe go amogela madi a boemong mabaka a go thusa setšhaba.
- Moruni-Kakaretso o tshwanetse go dira dipego tsa boruni mo kgotlapeomolao nngwe le nngwe e e na leng kgatlhego e e maleba mo thunong, le go bothati bongwe le bongwe jo bo tlhalositsweng ke molao wa bosetšhaba. Dipegelo tsotlhe di tshwanetse go diriwa phatlalatsa.
- Moruni-Kakaretso o na le dithata le ditiro tsa tlaleletso tse di tlhalositsweng ke molao wa bosetšhaba.
189. Pakatiro
Moruni-Kakaretso o tshwanetse go thapiwa paka e e lekanyeditsweng, e e sa ntšhwafadiweng, ya gare ga dingwaga di le tlhano go ya go di le lesome.
Khomišene ya Ditlhopho
190. Ditiro tsa Khomišene ya Ditlhopho
- Khomišene ya Ditlhopho e tshwanetse go –
- laola ditlhopho tsa bosetšhaba, tsa porofense, le makgotla a peomolao ya bommasepala go ya ka molao wa bosetšhaba;
- netefatsa fa ditlhopho di gololesegile e bile di lolame; le
- go phasalatsa dipholo tsa ditlhopho mo nakong e e tlhomamisitsweng ka molao wa bosetšhaba, ka bonako jo bo kgonagalang.
- Khomišene ya Ditlhopho e na le dithata le ditiro tsa tlaleletso tse di tlhalositsweng ke molao wa bosetšhaba.
191. Sebopego sa Khomišene ya Ditlhopho
Khomišene ya Ditlhopho e tshwanetse gore bonnye e nne le batho ba le bararo. Palo ya ditokololo le paka ya go dira ga bona, e tshwanetse tlhomamisiwa ke molao wa bosetšhaba.
Bolaodi jo bo Ikemetseng jwa Taolo ya Kgaso
192. Bolaodi jwa Kgaso
Molao wa bosetšhaba o tshwanetse go tlhoma bolaodi jo bo ikemetseng jwa taola ya kgaso go laola dikgatlhego tsa setšhaba, le go netefatsa tolamo le pharologanyo ya dikakanyo tsa setšhaba sa Aforika Borwa ka bophara.
Dikaelo-Kakaretso
193. Go thapiwa
- Mosireletsi wa Setšhaba le ditokololo tsa Khomišene ngwe le ngwe e e tlhomilweng go ya ka Kgaolo eno, e tshwanetse go nna le basadi le banna ba e leng –
- baagi ba mo Aforika Borwa;
- ba ba nonofileng, e bile ba siametse go tshwara maemo a tiro e e kgethegileng eo; e bile
- ba ikamanya le ditlhokego tse di tlhomamisitsweng ke molao wa bosetšhaba.
- Tlhokego ya go tlhama khomišene go tsamaelana le kgaolo ê, go bontsha ka bophara sebopego sa merafe le bong jwa maAforika Borwa se tshwanetse go elwa tlhoko fa go thapiwa badiredi ba Khomišene.
- Moruni-Kakaretso o tshwanetse go nna mosadi kgotsa monna yo e leng moagi wa Aforika Borwa e bile a nonofile, a siametse go tshwara maemo a tiro eo. Boitseanape jwa, kgotsa maitemogelo, a boruni, matlotlo a puso, le tsamaiso ya puso di tshwanetse go elwa tlhoko fa go thapiwa Moruni-Kakaretso.
- Moporesidente, ka tshitsinyo ya Kokoano Bosetšhaba, o tshwanetse go thapa Mosireletsi wa Setšhaba, Moruni-Kakaretso le Ditokololo tsa –
-
Khomišene ya Ditshwanelo tsa Botho ya Aforika Borwa;
[Tema(a) e tlhabolotswe ke k. 4 ya Molao 65 wa 1998.]
- Khomišene ya Tekatekano ya Bong; le
- Khomišene ya Ditlhopho.
- Ntlokokoano Bosetšhaba e tshwanetse go tshitsinya maina a batho –
- ba ba kgethilweng ke komiti ya Ntlokokoano ka tekatekano go ya ka kemedi ya ditokololo tsa makoko otlhe a emetsweng mo Ntlokokoano;
- ba ba amogetsweng ke Ntlokokoano ka tshwetso ya tshegetso ya diboutu -
- dile bonnye diperesente di le 60, tsa maloko a Ntlokokoano, fa kamogelo e ama go thapiwa ga Mosireletsi wa Setšhaba kgotsa Moruni-Kakaretso; kgotsa
- bontsi jwa maloko a Ntlokokoano, fa kamogelo e ama go thapiwa ga leloko la Khomišene.
- Kamego ya baagi mo tsamaisong ya ditshitsinyo e ka rulaganwa go ya ka tlhomamiso ya karolo 59(1)(a).
194. Go ntshiwa mo tirong
- Mosireletsi wa Setšhaba, Moruni Kakaretso kgotsa tokololo ya Khomišene e e tlhomilweng ka Kgaolo ê, a ka ntshiwa mo tirong fela –
- ka ntlha ya lebaka la maitshwaro a makgwakgwa, tlhaela ya bokgoni kgotsa maitemogelo;
- fa Komiti ya Ntlokokoano Bosetšhaba e dirile tshwetso ya mofuta oo; le
- fa Ntlokokoano e amogetse tshwetso ya gore motlhankedi yoo, a tlosiwe mo tirong.
- Tshwetso ya Ntlokokoano Bosetšhaba mabapi le go tlosiwa mo tirong ga –
- Mosireletsi wa Setšhaba, kgotsa Moruni-Kakaretso e tshwanetse go diriwa ka kamogelo ya bonnye pedi-tharo ya diboutu tsa maloko a Ntlokokoano; kgotsa
- leloko la Khomišene le tshwanetse go amogelwa ka tshegetso ya bontsi jwa diboutu tsa maloko a Ntlokokoano.
- Moporesidente –
- a ka kgaola motho mo tirong nako nngwe le nngwe morago ga tshimologo ya ditsamaiso tsa komiti ya Ntlokokoano Bosetšhaba mabapi le go ntsha motho yoo mo tirong; le
- a ka ntsha motho mo tirong fa Ntlokokoano e dirile tshwetso ya gore motho yoo a ntshiwe mo tirong.


text:
* Tsiboso* Phenyo ya rona ya ntlha, Mokhuduthamaga Muthambi o phasaladitse fa puso e tla abela maAfrika Borwa a dikobo dikhutswane bale 5 million ka di “Set-Top-Boxes” tsa mahala.
** Tsiboso ** Batho bale 4354 ba tsentse matswe a bone ka go kwadisa mo mafaratlhatlheng a Mxit, amandla.mx
Re ile ra nna le phenyo go bona ba go sena ope o kgolwang ke bona kgaso ke tirelo kgaso ya Afrika Borwa le ba bangwe ba tirelo ya mahala. Mme lenaneo la rona ga le ise le fele, re boa re goeletsa tona ya tlhaeletsano Mme Faith Muthambi go bona gore ga go ope o salelang ko morago fa matlo ale 6 million ba neelwa di Set-Top-Boxes. Jaaka Afrika Borwa e fetolela gotswa ko “analogue TV” go yak o “digital”, rotlhe reya go tlhoka “set-top box” (e e tshwanag le decoder). Mathata a a re lebaneng ke gore puso e batla mongwe le mongwe a duele R700 ya “set-top box”. Bontsi jwa maAfrika borwa ba kase kgone go duela madi a kana, lefa tona a ka fokoletsa bale 5 million ba dikobo dikhutswane, go santse go setse matlo a kana ka 1 million ba ba ka kgaolwang mme ba se kgone go bona dikgang, tlhagiso ya selegae ka puo ya bone ga mmogo le dithuto tsa bana.
Latlhela la motlapitsong go dira gore botlhe ba kgone go bona kgaso. Fa re sa tseye karolo gone jaanong retla fitlhela tirelokgaso ele ya o itsholetseng fela. Phitlhelelo ya thuto le kalafi e setse e kgaogantswe. Bobega dikgang bo tshameka karolo e botlhokwa mo kgololesegong, reka se letlelele kgaso e nne ya ba ba itsholetseng fela, ba dikobo dikhutswane bone ba neelwa tirelo ya sechaba ba kgaolwa.
Rotlhe re ka dira mmogo bo bona ra puso e latela metlhala ya dinaga tse dingwe ka go fetolela ko “digital” ba boe ba neelane ka di “set-top-boxes” tsa mahala. Go bona tshedimosetso etela ditsala tsa rona “Save Our SABC Coalition” o itse gole gontsi.
Dear Honourable Minister Muthambi,
Re lebogela theetso ya gago jaaka rene re aroganya le wena ditshwenyego tsa go kgaola bale bantsi mo tirelo kgasong ya Afrika Borwa jaaka Mzansi e fetola gotswa ko “analogue” goya ko “digital TV”. Re boa re go iteela diatla fa o tsibositse gore baagi ba dikobo dikhutswane bale 5 million batla bona “Set-Top-Boxes” thuso ya matlole.
Re boa re ikuela go wena gore go se nne le ope o salelang ko morago. Jaaka o itse, ba dikobo dikhutswane ba akaretsa matlo a letseno la R6500 ka kgwedi le fa o thuso ya gago ya matlole o e neela fela ba ba amogelang go fitlha go R3200 ka kgwedi. Se o se raya gore matlo a kana ka 1 million ba a go kgaola go bona TV. Re kopa fa oka otlolola seatla go fitlha go malapa a a amogelang R6500 ka kgwedi.
Side box content: Re ikuela go Tona Muthambi gore oseka wa tlogela ope ko ntle, mme o atolose thuso ya “Set-Top-Boxes” go malapa a a amogelang R6500 ka kgwedi.


text:
Main Page
Kgosi Seepapitso IV ( o tlhokafetse ka di 24 tsa kgwedi ya Mopitlo ngwaga wa 2010) e ne e le kgosi ya morafe wa ga Ngwaketse mo Botswana. E ne e le morwa kgosi Kgosi Bathoen II mme o ne a tlhophiwa go etelela pele Ntlo ya Dikgosi dingwaga di le mmalwa gape e le mongwe wa dikgosi tse di neng di nale seriti ebile di tlotlwa fela thata mo Botswana. Rre Seepapitso o diretse lefatshe la gagwe gape e le moemedi kwa United States of America le kwa China.E ne e le mogaka, e le Rraarona kwa Ntlong ya Dikgosi,mme ebile a ne a tlotla thata bogosi ka a ne a sa batle bogosi bo gatakiwa ka dinao.O ne a ngomolwa pelo ke diemo dingwe tse di neng di sa tlotle bogosi.Nako tsotlhe fa emelela a buisa morafe o ne a ngoka theetso ya setŝhaba. Jaaka a ne a direla Ntlo ya Dikgosi ka lobaka le ka nna dingwaga tse di masome a mararo o ne a sa buse fela, ka boeteledipele jwa ga Rre Seepapitso, Ntlo ya Dikgosi e ne e gakolola goromente wa puso ya lefatŝhe ka dikgang tse di neng di ama lefatshe ngwe tsa tsone di akaretsa :go tlosiwa ga Batswakwa ba ba senang teta ya go nna mo lefatsheng.
Wikipedia's sister projects
Ensaeklopidia ya mahala
Tlhanodi ya mahala
Dikgang tsa mahala
Dibuka tsa mahala
Kgobokano ya di khotashin
Di sôse tsa mahala
Di dirisiwa tsa ithutuntsho tsa mahala
Mmepe wa mahala wa go tsamaya
Tshupo ya di species
Tshupo ya dinepe tsa mahala
Mogopo wa kitso ya mahala
Dipuo
- Dipuo tsa Aforika Borwa
Afrikaans · English · Sesotho · Sesotho sa Leboa (Sepedi) · isiNdebele · SiSwati · Setswana · Xitsonga · Tshivenda · isiXhosa · isiZulu
Afrikaans · English · Ikalanga · Setswana · sheKgalagadi
- Other African languages
Akan · አማርኛ · Bamanankan · Chi-Chewa · Ɛʋɛ · Fulfude · Luganda · هَوُسَ · Ìgbo · Kongo · Gĩkũyũ · Malagasy · Lingala · Kinyarwanda · Oromoo · Kirundi · Sängö · chiShona · Soomaaliga · Kiswahili · ትግርኛ · chiTumbuka · Twi · Wolof · Yorùbá ·
Feel free to try your formatting and editing skills at the Sandbox.
Wikipedia ka Dipuo tse dingwe
Ho ngola maqephe
Amogela — Morero — Go kwala tsebe e ntŝha
Dipuo tse ding
Afrikaans - العربية (Araby) - Deutsch -Eλλnvιkά (Ellenika) - English - ગુજરાતી - עברית (Ivrit) - हिन्दी (Hindi) - Português - संस्कृतम् (Saṃskṛtam) - SiSwati - தமிழ் (Tamiḻ) - తెలుగు (Telugu) - Setswana - Xitsonga - اردو (Urdū) - Tshivenda - isiXhosa - isiZulu - Sepedi


text:
1-2-3 ka Flip, Flippie le Ditsala
Tlhaloso
Mo go 1-2-3 Flip tsena mmogo le Flippie le Ditsala mo maitemogelong a mašwa a go bala, mme go na le ditsala tse dintsi tse di kgethegileng tse di tsayang karolo mo motshamekong.
Mokwadi
Charlotte Ewins
Batshwantshi
Riaan Retief & Lindsey van Heerden
Dikarolo tsa botlhokwa tsa motseletsele di akaretsa:
- Go nna le ponalo e e kgatlhisang
- E ikaelela go fitlhelela ditlhopha tse di farologaneng tsa dingwaga (dingwaga 4 – 7)
- Diteng tsa tlhotlheletsano ya botsayakarolo
- E thusa puo le tlhamo ya dikgopolo
- Go ka dirisiwa dipuo tse di farologaneng mo go ithuteng puo ya bobedi kgotsa ya boraro ka tsela e e se nang matshosetsi


text:
HIV/AIDS mo Botswana
Botswana ke lengwe la mafatshe a a wetsweng ke seru sa bolwetsi jwa leroborobo. Dipalo tsa kanamo ya mogare mo bathong ba dingwaga tse di lesome le botlhano go ya kwa go tse di masome a mane le boferabongwe ke 24.1% e leng ngwe ya dipalo tse di kwa godimo mo Aforika. Tlhakanelo dikobo e diragalang magare ga batho ba bong jo bo sa tshwaneng ke ngwe ya dilo tse di oketsang kanamo ya mogare. Banana ba basetsana ba mo diphatseng tsa go ka tsenwa ke mogare go feta batho botlhe. Young men ages 15 to 24 experience an HIV prevalence rate of 5.7 percent, while young women in the same age group experience prevalence rates of 15.3 percent. Palo ya banana ba basimane ba dingwaga tse di fagare ga lesome le botlhano go ya kwa go tse masome a mabedi le bone ke 5.7%, fa basetsana ba dingwaga tse palo ya bone e le 15.3%. Kanamo ya mogare e farologana go ya ka maranyane a a ka ga lefatshe, kanamo ya mogare e ntsi thata kwa metseng ya dintlhana, mme e nne ko tlase kwa motse o motonatona wa dikago tsa segompieno ga mmogo le kwa dikgaolong. Lophatla lwa United Nations Development Programme lo akanyetsa gore e tlare ka ngwaga wa 2010 bana ba palo e feta 20% e tlaabo e le masiela/ dikhutsana. Lolwapa lo lo katlologaneng le sechaba ba iphele matsapa a go ka tlhokomela masiela a. mogare wa HIV o nnele sekgoreletse mo ditlhabologo tsa lefatshe la Botswana di tshwana le bo itsholelo, tlhomamo ya seplotiki ga mmogo le lobaka lwa dingwaga tse motho a tshwanetse go tshela ka lone mo lefatsheng go simologa ka ngwaga o ne lefatshe le tsaya boipuso.
Ditshenyegelo tsa go tlhokomela botsog jwa ba ba amilweng ke mogare di e le magoletsa mo malwapeng. Tlatlhegelo ya madi go ka itshetsa ka o ne fa motlhokomedi a tlhokafetse ka ntlha ya mogare le yone e kwa godimo. Bontsi jwa batho ba ba berekang mo Botswana ke batho ba bagolwane ba ba setseng ba amilwe ke mogare mo ebileng bangwe ba tlogetse tiro. Go simologa ka ngwaga wa 1999 go ya kwa go 2005 Botswana o latlhegetswe ke batho ba palo e kana ka 17% ba botsogo ka ntlha ya bolwetse jwa leroborobo. Tatlhegelo e ntsi ya barutabana ka ntlha ya leroborobo o fokotsa boleng jwa thuto ga mmogo le nako e bana ba e tsayang go rutiwa. Go solofelwa fa go palo ya bana ba ba tswang mo dikolong e tla ya magoletsa ka go bob ba patikega go thusa ba ba lwalang ko lawapeng ga mmogo le go thusa ka madi. Ka ngwaga wa 2011 Lephatla la thuto la thuto le simolola go ruta ka bolwetsi jwa Segajaja.
Teach Aids le le tlhamilweng ke ba Starnford Uiversity le tla ga neelwa dikolo tsotlhe go ruta batho ba dingwaga tse borataro go ya kwa go tse masome a mabedi le bone. The TeachAIDS prevention software, developed at Stanford University, will be distributed to every primary, secondary, and tertiary educational institution in the country, reaching all learners from 6 to 24 years of age nationwide.[1]
o ka tsibogela[baakanya | edit source]
- Seru sa AIDS
- Segajaja mo Aforika
Dipadi tse dingwe[baakanya | edit source]
- ↑ "UNICEF funds TeachAIDS work in Botswana". TeachAIDS. 2 June 2010. http://teachaids.org/blog/unicef-funds-teachaids-work-in-botswana/. Retrieved 24 January 2011.


text:
Lefatshe la barotse
(This page's format needs to be reviewed. You can help by editing it.) Lefatatshe la barotse ke kgaolo e mo bophirima jwa lefatshe la zambia, gape ke legae la batho ba morafe wa ba lozi kana Bariotse ba ba neng ba itsewe jaaka Luyi kana Aluyi pele. Pelo ya lefatshe la bone ke Barotse floodplain ko godimo ga noka ya Zambezi, le yone e e tsege jaaka Bulozi kana Lyondo, mme e akaretsa lefelo le fa godimo la thaba, le akaretsa se se itsegeng gompieno jaaka kgaolo ya bophirima ya lefatshe la Zambia. Mo dingwageng tse di fitileng tsa puso ya mmamosadinyana, lefatshe la barotse le ne le akaretsa mafelo a a gautshwane a eleng bokonibophirima, legare le borwa le Caprivi ko bokonebothaba jwa Namibia le bontha bongwe jwa borwa bothaba jwa Angola le go fitlha ko Cuando kgotsa noka ya Mashi.
Puso ysa ntlha ya kgosi ya lefatshe la barotsi e ne ele kgosi Litunga se se raya gore ‘mothokomedi wa lefatshe’, yo one a tsholwa ke Litunga Mulambwa yo o neng busa mo dingwageng tse dikete tse lesome le boferabongwe tse difitileng le ka ngwanangwana wa gagwe, Litunga Lewanika yo mogolo yo o busitseng go tswa ka ngwaga wa 1878 go fithelela ngwaga wa 1916, a bo a ikutsa ka nagwaga wa 1884 go fithelela wa 1885, yo o ne a tshosolosa ditso tsa ba Lozi mo itsholelo ya sepolotiki mo nako ya thaselo ya bakololo, dikgaisano tsa mo gare, matshosetsi a kwa ntle jaaka tse di neng tsa dirwa ke matebele le go gasama ga puso ya Europa.
Mo ditsong seemo sa lefatshe la barotse ko tshimologong ya puso ya Europa se sene se sa tshwane le sa mafelo a mangwe a neng a nna lefatshe la Zambia. E ne e le lefelo la ntlha ko bokoni jwa Noka ya Zambezi e e ya nna le tumalano ya ditswa mmung le komponi ya Britain ya aferika borwa YA GA Cecil Rhodes. Moragonyana Lewanika o ne a ya go ngongorega ko lontone le mmamosadi Victoria gore komponi ya BSAC ga ba bua sentle dintlha tsa tumalano, mme ngongorego ya gagwe ga e a ka ya reediwa, ka ngwaga 1900, Britain e ne supa ka semmuso gore lefelo le sireleditswe gape le a le laola jaaka bontlha bongwe jwa Bokoni-bophirima jwa Rhodesia.[1]
Batho ba lefatshe la Barotsi ba tswelela ba batla go tsewa jaaka lefatshe mme ba letelelwa go ikemela ka nosi mo mafatsheng a neng a latelam, Rhodesia wa ko bokoni le Zambia yo o ipusang. Ka nako ya dipuisano tsa boipuso tsa pele, batho ba barotse ba kopa gore mmamosadi Victoria a tswelele a ba sireleditse. Keletso ya go secede e ne e buiwa nako le nako, se sa dira dikgothang le puso kana goromente ya ga Kenneth Kaunda, se se ne sa supwa ke go fetola leina go tswa mo Lefatsheng la barotse go ya ko kgaolong ya Bophirima. Go ya ka dikakgelo tsa barotsi, goromente ya mo lusaka e ne sa letelele gore lefatshe la Barotse le thabologe___ le ne le na le tsela e e siameng e lengwe e e neng e tsena mo legareng, go tswa mo Lusaka go ya ko toropo kggolo ya kgaolo ya Mongu, gape e sena dithabololo tse di leng teng mo mafatsheng a mangwe. Motswedi wa motlakase o ne e se wa maemo a ntlha, o ikaegile ka madrelo a motlakase a ko Karioba. Ditlamorago tsa dilo tse di ntse di a buiwa nako le nako.[1]
Goromente ya lefatshe la Barotsi ke Kuta,m le tlhomilwe ke tona kgolo Ngambela.
Dipadi tse dingwe[baakanya | edit source]
- Dipadi tse dingwe tse di akaretsang
Template:Coord missing Template:Monarchies


text:
Toropo ya Sowa mo Botswana
Coordinates: 20°33′49″S 026°13′28″E / 20.56361°S 26.22444°E
Sowa ke toropo e e bonwana mo kgaolong ya legare la of Botswana, mme e ikemetse ka bonosi. Toropo ya Sowa e simolodisitswe ka ngwaga wa 1991 ke molaomotheo wa khuduthamaga, wa Statutory Instrument No.26 wa ngwaga wa 1991 gape o laolwa ke melawana ya toropo ya Sowa , 1991 ka fa tlase ga molaomotheo wa Township Act (Cap 40:02). Palo ya batho e ne e le 2,879 ya banni, go ya ka ba palo batho ya ngwaga wa 2001.
Sowa o raya letswai mo temeng ya Basarwa. Toropo e bapile le Sua Pan (gape go itsege ka Sowa Pan),[1] letswai kwa sodium carbonate (soda ash) e epiwang teng.[2]
Contents
Makhanselara a masha a ngongoregela ditlhabololo[baakanya | edit source]
Makhanselara a masha a toropo ya Sowa a supile ngongorego morago ga go lekodisiwa fa go se na dipe ditlhabololo tse di rulaganyeditsweng toropo eo mo ngwageng ono wa madi.E rile ba bua kwa phuthegong ya malatsi mabedi o o neng o rulaganyeditswe go ba rutuntsha ka tsamaiso ya khansele, mongwe wa makhanselara ao, Rre Baemedi Medupe o ne a re ka ntata ya go bo go se na ditlhabololo tse di rulagantsweng mo toropong eo, go tlaa ba thathafalela e le baemedi ba batho go ema fa pele ga setshaba ba ba bolelela ka fa go se nang ditlhabololo ka teng.Mogolwane go tswa mo ofising ya khansele ya Sowa, Rre Letswalo Moesi o ne a tlhalosetsa makhanselara ao gore tshwetso ya go emisa go dira ditlhabololo tse disha mo toropong eo e bakilwe ke letlhoko la madi le le dirilweng ke kwelo tlase ya itsholelo lefatshe ka bophara.Rre Moesi o ne gape a gakolola makhanselara ao go tsenelela diphuthego tsa kgotla tse di bidiwang ke ba khansele go lekodisa setshaba ka mananeo a puso, gore le bone ba tle ba thuse go tlhalosa ka jaana e tlaabo e le bone baeteledipele ba dikomiti tse di farologanyeng mo khanseleng.O bile a lekodisa makhanselara ao gore batho ba Sowa ba na le mokgwa wa go goga dinao fa ba bilediwa diphuthego tsa kgotla, ntswa khansele e dira gotlhe mo e nang nago jaaka go ba bitsa ka digoagoe.
Makhanselara ba ne ba ngongorega ka gore mo nakong ya gompieno ditsha tse di mo Sowa ke tsa moepo le tsa kompone ya matlo ya BHC fela, mme ba re ba belaela gore selo seo ke sone se dirang gore batho ba seka ba tsenelela diphuthego tsa kgotla ka jaana ba sa tseye toropo eo e le legae la bone. Ba ne ba tswa ka mogopolo wa gore go abelwe batho ditsha tsa bonno mo Sowa gore batho ba tle ba tsenwe ke mowa wa go tlhabolola toropo eo ka jaanong e tlaabo e le baagi ba sennelaruri.E rile Rre Moesi a ba kgwa dikgaba, a ba bolelela gore go sa tswa go simolodisiwa lenaneo la SHHA mo Sowa, mme a re ke tsholofelo ya bone e le bagogi ba toropo eo gore batho ba ba filweng ditsha tseo ba tlaa oketsa palo ya batho ba Sowa, e bontsi jwa yone mo nakong ya gompieno e leng babereki ba moepo.Makhanselara a ne a rutuntshiwa ka ditsamaiso tsa khansele ka go farologana, jaaka melawana e e laolang boitshwaro jwa bone le go tsisa melao-kakanyetso mo khanseleng.
Banni ba lela ka metsi a a letswai[baakanya | edit source]
Banni ba metse ya Gweta, Tsokatshaa,Dzoroga,le Sowa ba ne ba ikuela ka seemo sa metsi a a sielwang batho ba metse eo, ba re a letswai, a ka ama botsogo jwa bone.Ba ntshitse boikuelo joo, mo phuthegong ya kgotla e biditswe ke mothusa tona, mme Botlogile Tshireletso kwa metseng eo, ka Mosupologo. Ba kopile gore metsi ao, a dirwe sengwe go timola letswai leo.Ba ne gape ba lela ka lephata la metsi la khansele ya Tutume, ba re badiri bao ba tsaya nako go gokela metsi le go bala dimmithara.Kwa Tsokatshaa, banni ba ne ba ikuela ka tsela ya lekgarapa ya Dzoroga/Tsokatshaa, ba re go tsaya nako gore tsela eo e gopiwe.Mme Kesentsemang Gadibolae wa Dzoroga, a re ba le balemi ba motse oo, ba leka ka bojotlhe go diragatsa lenaneo la ISPAAD bothata ke terekere.O ne a bolela fa e sale ba solofediwa terekere ya mmuso, lebaka la temo la bo la wela ba sa e bona.
Mafoko a gagwe a ne a tlatswa ke rre Keolekile Malepa, yo o neng a bolela fa mmuso o ntsha mananeo a a siameng, sebe sa phiri e nne barongwa ba ba fiwang boikarabelo jwa go diragatsa mananeo ao.A re seo se tlaa dira gore batho ba felele ba tlhoboga mananeo ao. Mokhanselara yo o itlhophetsweng, Rre Lenyatso Gobela, o ne a bolela fa diterekere tsa ISPAAD di tlhaela mo e bile kgaolo potlana ya Tutume e abetswe diterekere tse nne go thusa balemi ba kgaolo yotlhe, mme go rotloediwa balemi go dirisa methale e mengwe go lema.E rile a ba araba ka kgang ya metsi, mogolwane mo lephateng la metsi la kgansele potlana ya Tutume, Rre Vincent Ragabane.O ne a bolela fa go thapilwe kompone nngwe ka thulaganyo ya metsi ya Sowa Water Supply Master Plan go thusa metse eo.Rre Ragabane a re ka thulaganyo eo e tlaa bo e le go arabela dilelo tsa bone tsa go tokafatsa seemo sa metsi ao, le ntswa a le mo seemong se ka boranyane a siametsweng go nowa.Mme Tshireletso o tsamaya le metse e e mo kgaolong ya Nata/Gweta go rerisa sethaba ka thulaganyo ya go hudusiwa ga ditirelo tsa metsi go ya kwa go ba koporase ya metsi ya Water Utilities.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ Sowa Pan. Lekgotla la Bojanala.
- ↑ Murphy, Alan (2007). Southern Africa (4th ed.). Lonely Planet. p. 99. ISBN 9781740597456. OCLC 156530975. http://books.google.com/books?id=AijmBeQ9_r8C&pg=PA99&lpg=PA99&dq=sua+sowa+pan&source=bl&ots=vz5SLnJxKm&sig=O6OqCQgBW27vDCLjAjj3nAgwpi4&hl=en&ei=Oih4S__oEsTR8QbHjJX0CQ&sa=X&oi=book_result&ct=result&resnum=1&ved=0CAcQ6AEwAA#v=onepage&q=sua%20sowa%20pan&f=false.
[[Category: Mafelo a a nang le batho ba bantsi mo Botswana]]


text:
Noka ya Nata
Noka ya Nata kana ya Amanzanyama ke motswedi wa metsi wa tlholego mo borwa jwa Aferika. Mo lefatsheng la Botswana noka ya Nata ke motswedi wa metsi kwa [[Botswana|makgobokgobong] ]a Makgadikgadi , kwa ditshidi di nnang teng.[[Botswana|[[[0]]]]] Noka ya Nata e tshela mo Sua Pan{/0go tswa kwa dikgaolong tse di kwa botlhaba jwa Botswana le borwa bophirima jwaZimbabwe.
Contents
- 1 Selekanyo sa metsi a a tselegelang kwa Okavango go tswa kwa nokeng ya Nata
- 2 Tebelopele ya meamuso ya tlholego
- 3 Tlhaloso
- 4 Ke eng se se tlamileng gore go diragadiwe Lenaneo la Diphetogo tsa Mhama wa Metsi?
- 5 Tsamaiso eno e tsile go goga lobaka lo lo kae?
- 6 O ka tsibogela
- 7 Dipadi tse dingwe.
- 8 Mola wa makwalo
Selekanyo sa metsi a a tselegelang kwa Okavango go tswa kwa nokeng ya Nata[baakanya | edit source]
Selekanyo sa metsi a a tsenang mo makgobokgobong se farologana ngwaga le ngwaga, mme se se bake pharologanyo mo seemong sa morwalela ngwaga go tswa mo go o mongwe. Makgobokgobo a mo lefelong le le lekalekanang, mo go dire gore dipharologanyo tse di nnye di bake phetogo e kgolo mo seemong sa morwalela. Morwalela o, o bake mafaratlhatlha a dinoka tsa sennela ruri, megojwana, ditshutlha tse di fa gare ga metsi tsa setlhatsana sa koma,majwang a a dikaganyeditsweng ke metsi ka dipaka dingwe, dikgwa tse di kitlaneng le tse di mo komelolong ya letshitshi la noka.
Tebelopele ya meamuso ya tlholego[baakanya | edit source]
Tebelopele ya makgobokgobo ke go nna le tikologo e e dirisiwang ka kelelelo, e e ntshang ditirelo ka tlhamalalo, e bile e na le dipoelo tsa sennelaruri tse di kgaoganwang ka tekatekano ke bana-le-seabe ba mo gae, setshaba ka kakaretso le ba ditshabatshaba.
Tlhaloso[baakanya | edit source]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo dikgolo. Mo godimo ga moo, e ntse e thusa Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.
Ke eng se se tlamileng gore go diragadiwe Lenaneo la Diphetogo tsa Mhama wa Metsi?[baakanya | edit source]
Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno.Go tla a tsewa metse efe la ntlha?Gore go tla a tsewa metse efe lantlha, go tla a laolwa ke mabaka a a farologaneng, mabaka a tshwana le gore ke metse efe e e nang le ditlamelo tse di setseng di siametswe go tsewa mme ke metse efe e ditlamelo tsa yone di sa ntseng di tshwanelwa ke go tlhabololwa seemo pele, jalo le jalo pele ga e tsewa. Metse e e nang le ditlamelo tse di e golaganyang le e mengwe le yone e ka nna ya tsewa ka nako yone eo. Thulaganyo eno e tla a dira gore dikgaolo le dikgaolo-potlana di sobokiwe di nne setlhopha mme di bo di ka tseelwa gongwe fa go ka kgonegang teng.
Tsamaiso eno e tsile go goga lobaka lo lo kae?[baakanya | edit source]
Go ya ka thulaganyo eno, Water Utilities Corporation e tla a tsaya ditsamaiso tsotlhe tsa metsi a a nowang mo Lefatsheng leno le ditirelo tsotlhe tsa metsi a a dirisitsweng mo dingwageng tse tlhano tse di tlang, go simolola ka Motsheganong 2009.
O ka tsibogela[baakanya | edit source]
- Nwetwe Pan
- Sua Pan
Dipadi tse dingwe.[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
- Chris McIntyre (2008) Botswana: Okavango Delta, Chobe, Northern Kalahari , Bradt publishers, 502 pages ISBN 1841621668


text:
Oh, Maria, re ratile boitshepo jwa gago.
O sekao se se gogang matlho otlhe, dipelo.
O tshimo ya dithunya. tsotlhe di a re kgatlha:
Ke monkgo o o monate ke mebala e, mentle.
Gakgamalelang bonolo, lorato lo logolo:
Ke lorato lwa Modimo, ke lorato lwa batho.
O tshiamo, tsalano, O boikokobetso:
Boitsheko, borapedi: tsotlhe fela di dintle.
Re tla ka tlhwafalo go go direla sentle.
Re eletsa ka kgotelo go tshwana nao gotlhe.
Tirelo le dipako re di go naya jaanong.
Amogela, oh Maria, amogela dineo.
Segofatsa tsholofetso le maikaelelo.
Gogela mewa ya batho mo tseleng ya poloko.
Re rata go latela, go tsaya malebela,
Go tsamaya mo metlhaleng ya dinao tsa gago.


text:
Melawana ya maloko
Re go amogela mo Oxford Living Dictionaries, lefelo le o ka nnang le seabe mo go direng ditlhangwa tsa maranyane tsa puo ya Setswana, go kgaogana megopolo le maikutlo a gago le baratapuo-ka-wena, o bo o bone dikarabo tsa dipotso tsa gago.
Ka ga Oxford Living Dictionaries
Re go rotloetsa gore o tswe ka mafoko a maša le dithanolo tse diša go agela puo ya ga eno thanodi e e tshelang. O ka botsa dipotso ka mafoko le dithanolo, e bile gape o ka araba dipotso tse di kwadilweng. O ka arogana megopolo ya gago mabapi le puo kgotsa mafoko, wa bo wa botsa ba bangwe maikutlo a bone mabapi le sengwe. Mookamedi wa Puo ke ene a okametseng tiro e ka bophara jotlhe jwa yone mme ke ene o ka ikgolaganyang le ene fa o na le potso, kakgelo kgotsa mathata. O tlhomilwe go tshegetsa go tlhangwa ga ditsa-maranyane a puo le go tlhomamisa gore dikakgelo tsotlhe le megopolo yotlhe e sala melawana e e beilweng morago.
Ka tsweetswee ela tlhoko gore Mookamedi wa Puo ga a ka ke a araba dipotso tse di amang diteng le dithuso tse o ka di akolang mo Oxford Dictionaries ka bophara jwa yone. Fa o na le potso ka dingwe tse di fitlhelwang kwa Oxford Dictionaries kgotsa gore o ka ikwadisa jang teng, kgotsa potso e e amang nngwe ya mafoko a a mo thanoding ya rona, tsweetswee etela ditsebetsa Thuso
Ka go dirisa tsebe ya oxforddictionaries.com (“the Website”) o dumela go sala morago Melawana e, ga mmogo le Melawana ya khupamarama le Kitsiso ya Semolao e e tlhalosang ka bophara melawana e e sireletsang dikitso, ditshwanelo tsa Oxford University Press go dirisa tsotlhe tse di tswang mo modirising le tiriso ya tsebe e e tshwanetseng. Fa o eletsa go nna le tshedimosetso e ka puo e sele, ka tsweetswee ikgolaganye le rona.
Maitsholo
Re amogela megopolo ka go farologana go tswa kwa mongweng le mongwe. Maitsholo a a latelang ga a letlelesege mo mokwalong ope, mo kakgelong kgotsa go kwalwa gope fela mo tsebeng epe ya rona.
- Maitsholo ape fela a go sotla kgotsa go garumela badirisi ba bangwe kgotsa baeti ba ba etetseng tsebe kgotsa nngwe ya dikarolo tsa ditsebe tse.
- Tiriso ya matlhapa kgotsa mafoko a a kgopisang (kwa ntleng ga fa go buisanngwa ka ditlhotlhomiso tse di elekang tiriso ya matlhapa a mofuta oo).
- Mokwalo ope fela wa kgwebo, o o bapatsang, o rotloetsa, kgotsa o rekisa dithoto le ditirelo (kwa ntleng ga fa e le karabo ya kopo e e dirilweng ke leloko le lengwe).
- Tsobero maikutlo (go kgobera maikutlo kabomo kgotsa go rumolana mo enthaneteng ka maikaelelo a go tena kgotsa go galefisa motho.)
- Ditlhogo tse di sa tsamaisaneng le puo kgotsa mafoko.
- Sepe fela se se seng ka fa molaong, se se tshosetsang, se se rumolanang, morogano, mafoko a a senyang motho leina, matlhapa, makgapha, mafoko a a maswe, mafoko a a seng boammaaruri ka mongwe, boferefere, ditlhaloso tse di fatlhang kgotsa dikgang tsa thobalano (go akaretsa mafoko a tlhakanelo dikobo ka dikgoka mo go lebisitsweng mongwe kgotsa setlhopha sa batho), go itshunya nko ma matshelong a batho kgotsa letlhoo.
- Sepe fela sa tlolo molao kgotsa se se rotloetsang tlolo molao se se ka dirang gore motho a sekisiwe a bo a bonwe molato.
- Sepe fela se se nang le megare e e tlhaselang dikhompiutara, dilo tse di kopang kitso mo khompiutareng kgotsa sepe fela se se botlhabetsi, papatso ya mothale ope fela, kgotsa bosupa jo bo seng boammaaruri gore kitso kgotsa tshedimosetso e tswa kae.
- Tshedimosetso e e senang boammaaruri kgotsa e e tsietsang ka bomo.
- Sepe fela se se sireleditsweng ka fa molaong wa dikitso le matlhale a setho, kgotsa ditsabatho le dikitso tsa bone tse di dirisiwang kwa ntle ga go kopa tetla pele ga tiriso mo go beng ba tsone.
- Kitso kgotsa tshedimosetso e e masisi, e e sephiri kgotsa e e sireleditsweng e amana le wena kgotsa ba bangwe mo dikakgelong tsa gago.
Tlhatlhobo ya mekwalomengwe
Re na le thata ya go ela tlhoko tsotlhe tse di kwalwang mo legaeng la rona la enthanete, re etse tlhoko tsotlhe tse di robang melawana e; ka jalo, mekwalo mengwe e ka nna ya tlhatlhobiwa pele ga e gatisiwa. Se se ka dira gore mekwalo mengwe e diege pele ga e iponatsa mo legaeng la rona la enthanete.
Re na le thata gape ya go kganela kwa ntle ga go kgalemela pele, kgotsa kwa ntle ga go buisana pele le modirisi mongwe le mongwe yo o sa saleng morago melawana e; e bile re ka nna ra ntsha tsotlhe tse a kileng a di kwala mo tsebeng ya rona ya enthanete.
Nepagalo le tshephafalo
Re kopa gore o seka wa dirisa leina la motho o sele mo tsebeng e e buang ka ga wena. Ke molawana wa Oxford Living Dictionaries gore maloko a buisane a dirisa maina a bone a nnete gore tsotlhe di dirwe ka maikarabelo mo pontsheng.
Tsotlhe tse di kwadilweng ke badirisi di tlaa simolola di supafala e le “mokwalo wa modirisi” mme e tlaa re moragong di rurifadiwe ke badirisi ba bangwe ba Oxford Living Dictionaries kgotsa ke bodiredi jwa OUP.